“Hanya Kerana Takut Anak Lelaki Jadi Pond**,”- Ibu Kongsi 4 Tips Didik Anak Lelaki

Tidak dinafikan masih wujud, segelintir masyarakat yang berfikiran begini iaitu berkenaan didikan anak lelaki yang tidak diajar membuat kerja rumah, yang tidak diajar menangis kerana dianggap lemah dan pelbagai lagi.
Mungkin kerana mereka menganggap jika anak lelaki dididik sebaliknya mereka akan berubah sifat menjadi lelaki lembut. Namun, menurut ibu ini anak lelaki yang bakal menjadi seorang pemimpin di masa depan, seharusnya ditekankan mengenai sifat bertanggungjawab dan penyayang.

Justeru itu, terdapat 4 tips yang dikongsikan oleh Puan Wawa Shauqi berkenaan cara didikan anak lelaki.
Baca juga: Pakar Terapi Kongsi 5 Sebab Kenapa Kena Mula Ajar Anak Menulis Dengan Huruf Besar

“HANYA KERANA TAKUT ANAK LELAKI JADI POND**,”- IBU KONGSI 4 TIPS DIDIK ANAK LELAKI
Gambar hiasan – Momtastic

Hanya kerana takut anak lelaki kita jadi pond**, ramai takut nak didik anak lelaki kita 4 perkara ni.
Kita lupa, yang mereka juga bakal jadi pemimpin yang menyenangkan, ketua keluarga bertanggungjawab, ayah yang penyayang untuk anak-anak serta individu yang sihat mentalnya.
4 PERKARA DIDIK ANAK LELAKI

1. DIDIK ANAK LELAKI BERTANGGUNGJAWAB

Rajin membantu seperti mengemas rumah dapat memupuk sifat bertanggungjawab kepada anak. Apabila anak sudah terbiasa dan jadi ringan tulang, hati ibu bapa pasti senang melihatnya.
Malah, lelaki yang bertanggungjawab, memang menjadi pilihan pertama wanita.
2. DIDIK ANAK LELAKI HORMAT ORANG LAIN

Bercakap lembut atau melayani seseorang dengan lembut, bukanlah anak terus bertukar kejadian ke arah yang negatif. Tidak salah, anak dididik menjadi seorang lelaki yang sering menyantuni orang lain.
Malah, tidak tercemarnya ego seorang lelaki apabila dia menyedari dan mengakui apabila dia membuat kesalahan.
3. DIDIK ANAK LELAKI MELINDUNGI WANITA

Tidak ke mana jika lelaki sering kali menunjukkan sifat kasar kepada wanita, walaupun mempunyai niat atau hati yang baik. Boleh mengundang salah faham dan sebagainya.
Justeru itu, ajarlah anak lelaki gunakan kekuatan pada tempat dan situasi yang betul.
4. DIDK ANAK LELAKI SELESA MEMPAMERKAN EMOSI

Menangis bukan titik kelemahan tetapi merupakan emosi yang diciptakan untuk mengungkap dan meredakan kesedihan. Didiklah anak lelaki untuk sentiasa luahkan emosi mereka.
Bahaya jika emosi terpendam boleh mengundang penyakit lain seperti masalah psikiatri.
Siapa yang ada anak lelaki, jangan tinggal 4 perkara ni untuk anak-anak. Semoga mereka jadi bakal dewasa yang membanggakan dan membahagiakan.
Sumber: Facebook Wawa Shauqi


Hanya Modal RM250, Lelaki Ini Berjaya Makeover Tandas ‘Suram’ Jadi Baru Guna Cat Je!

Tandas merupakan antara ruang di dalam rumah yang perlu diberi perhatian. Maklumlah, bila sering digunakan untuk mencuci segala kekotoran, keadaan tandas pun akan cepat kelihatan ‘suram’. Jadi, salah satu cara untuk anda ceriakan kembali tandas di rumah adalah dengan makeover atau ubahsuai tandas tersebut.
Jangan risau, tidak semestinya perlu menggunakan bajet dan barang yang mahal kerana dengan bajet yang rendah pun anda tetap boleh cantikkan tandas rumah anda kembali. Seperti apa yang dikongsikan oleh lelaki ini dimana dia makeover tandas lama jadi baru hanya menggunakan cat. Yang paling menarik sekali bajet ubahsuai tersebut hanya memakan modal yang rendah.

HANYA GUNA CAT, INI CARA MAKEOVER BILIK AIR LAMA JADI BARU DENGAN BAJET RENDAH

Proses kali ini makan masa sedikit disebabkan ada rakan-rakan yang request untuk kita record video semasa proses cat dilakukan. Video sudah pun di-upload di Youtube. Sila tekan link dibawah.

Kita share sikit apa yang patut dibuat untuk proses cat lantai ni.

CARANYA:-

1.Sebelum memulakan proses cat, make sure BERSIHKAN tandas sampai betul-betul KERING tiles yang nak dicat tu.
2. STEP 1
(Undercoat), sapukan Primer/Hycote 51WT (Primer+Hardener), cat ni fungsinya supaya top coat akan melekat dgn kuat dan tahan lebih lama dan susah untuk tertanggal. Seeloknya undercoat ni layangkan dalam 1 lapisan shj dan rata. Tunggu ianya betul² kering sebelum memulakan Step 2. Nasihat daripada Nippon, biarkan selama 8jam minima untuk keringkan.
**Once dah bancuh cat (Primer+Hardener), jgn buang masa, dalam tempoh 1jam kena habiskan, kalau tak, cat akan mengeras dan kita akan rugi. Sebab hardener tu sifatnya mengeras/membeku**
3. STEP 2
(Top Coat), sapukan Protective Coatings/EA4 Finish (campurkan dgn Hardener), pelbagai warna boleh didapati mengikut citarasa masing². Seeloknya layangkan dalam 2 lapisan supaya ianya tebal dan lebih tahan. Nasihat daripada Nippon, biarkan selama 16jam untung keringkan.
**(Sama juga mcm step di atas, habiskan cat dalam tempoh 1jam)**
4. Selepas complete 2 Step tersebut, tunggu sehingga betul-betul kering sebelum ianya boleh digunakan.
FRIENDLY REMINDER, make sure pakai face mask masa nak mengecat lantai ni, sebab bau chemical dia agak menusuk hidung (kalah bau cat minyak) plus kita mengecat dalam ruang yang sempit, risau ianya boleh bagi kesan yang tak diingini untuk kesihatan pada masa mendatang.
SEBELUM

SELEPAS

Kepada mereka-mereka yang tangan ada seni, nak lukis corak-corak dekat tiles tandas tu pun boleh, pokok pangkalnya ikut kreativiti masing-maing. Selamat mencuba. Feel free to share. Semoga bermanfaat buat mereka yang memerlukan.
Sumber: Ahmad Aqari


Hanya Perkhidmatan E-Bazar dan E-Hailing Dibenarkan Ketika Tempoh PKP

Tempoh Perintah Kawalan Pergerakan (PKP) telah masuk Fasa 3 iaitu bermula dari 15 April sehingga 28 April. Sepanjang tempoh PKP ini, pelbagai perniagaan telah diarahkan untuk memberhentikan operasinya termasuklah bazar ketika Ramadhan. Orang ramai tidak dibenarkan berhimpun dan harus mengamalkan social distancing jika ingin keluar.
Walaubagaimanapun, e-bazar Ramadhan telah diperkenalkan bagi memudahkan urusan jual beli makanan antara peniaga dan pembeli. E-bazar merupakan perkhidmatan pesanan atas talian dan penghantaran e-hailing. Tetapi ada cadangan yang ingin melakukan konsep pandu lalu dan mengambil pesanan di gerai.

Hanya Perkhidmatan Secara Online Dibenarkan

Sehubungan dengan itu, kabinet bermesyuarat hari ni bersetuju hanya membenarkan penganjuran e-bazar melalui pesanan atas talian dan dihantar menggunakan e-hailing sepanjang tempoh PKP ini. Menteri Kanan (Keselamatan), Datuk Seri Ismail Sabri Yaacod berkata, kaedah itu dilihat sebagai langkah yang terbaik dalam usaha untuk memutuskan rantaian jangkitan wabak Covid-19 ini.

“Setakat ini hanya e-bazar sahaja dibenarkan iaitu membuat pesanan dalam talian dan akan dihantar menggunakan perkhidmatan e-hailing.

“Bagaimanapun, ada dua lagi konsep yang dicadangkan iaitu secara pandu lalu dan ambil pesanan di gerai.
“Kabinet meminta (cadangan konsep pandu lalu dan ambil pesanan di gerai) diperhalusi kerana kita bimbang akan berlaku kesesakan di atas jalan raya kerana mereka mempunyai satu lagi alasan untuk keluar,” katanya pada sidang media selepas Mesyuarat Khas Menteri-menteri Mengenai PKP di Pejabat Perdana Menteri di sini hari ini.
Menyukarkan Anggota Keselamatan

Mengulas mengenai perkara itu, Datuk Seri Ismail Yaacod berkata jika dua cadangan itu diluluskan ia secara tidak langsung akan menyukarkan lagi tugas pihak keselamatan khususnya polis dalam mengawal kesesakan diatas jalan raya.
“Jika kedua-dua konsep ini dibenarkan akan ada alasan baru digunakan mereka yang mereka yang sukar mematuhi PKP ini, jadi buat masa ini kita hanya setuju e-bazar sahaja,” katanya.
Sumber : Sinar Harian


Hanya Sejam Melihat Dunia, Bayi Usia 24 Minggu Korban Termuda Covid-19

Saban hari, makin tinggi penularan kes melibatkan wabak Covid-19 yang berlaku dalam negara. Jika sebelum ini kita asyik dengar kes berlaku dalam kalangan orang yang tidak dikenali, sekarang kes jangkitan sudah melibatkan orang-orang yang terdekat dengan kita.
Terbaharu, berita menyayat hati apabila seorang bayi perempuan meninggal dunia akibat Covid-19 selepas sejam dilahirkan di Hospital Tengku Ampuan Rahimah (HTAR) Klang semalam.

Baca juga: Pendaftaran Vaksin Untuk Kanak-Kanak & Remaja Dibuka, Ini Cara Apply
BAYI USIA 24 MINGGU MENINGGAL DUNIA AKIBAT COVID-19
Gambar: Sinar Harian

Nur Firdina Anggun yang berusia 24 minggu itu dilahirkan ketika ibunya, Nur Fazwatina Md Haruji, 31, masih dalam tempoh kuarantin kerana positif Covid-19.

Tambah apa mangsa, Nur Firdaus Ab Rahim, 30, berkata, anak bongsu mereka itu menjadi antara korban termuda sejak pandemik Covid-19 melanda negara. Menurutnya, wabak Covid-19 tidak mengenal mangsa sama ada individu terbabit petugas barisan hadapan atau tidak sebaliknya menyerang manusia dengan kejam.
“Sebagai seorang anggota kereta peronda polis (MPV) saya selalu selesaikan masalah rakyat, kita tengok kejadian seperti ini berlaku hari-hari di depan mata. Apabila kena pada diri sendiri baharu kita tahu perasaan sebenar mangsa. Tidak kira kita polis atau doktor sekali pun Covid-19 ini tidak mengenal mangsa,”  menurut laporan Sinar Harian.
Lebih memilukan apabila isterinya masih menerima rawatan di HTAR, manakala lima anak mereka masih lagi dikuarantin di rumah.
Jenazah anak Nur Firdaus diuruskan dan dikebumikan oleh sukarelawan Unit Khas Van Jenazah di Tanah Perkuburan Selat Klang di Sungai Sireh dekat Klang pada Ahad. Sementara itu, Bilal Unit Khas Van Jenazah, Mohd Raspapi Mohd Anuar, 29, berkata, ia merupakan pengalaman paling sukar dilupakan warga kerja unit sukarelawan itu.
Menurut Mohd Raspapi, ini kerana bayi perempuan tersebut merupakan jenazah termuda yang pernah diuruskan pihak Unit Khas Van Jenazah setakat ini.
“Kami berdoa supaya keluarganya tabah, diberi ganti yang lebih baik dan bayi tersebut dapat memberi syafaat kepada ibu bapanya,”
Sumber: Sinar Harian


Hanya Setahun Sekali Datang Haid, Wanita Ini Kongsi Pengalaman Hidap PCOS

PCOS juga dikenali sebagai ‘Stein-Levanthal Syndrome’ ini disebabkan oleh ketidakseimbangan hormon di dalam badan, di mana terdapat berlebihan hormon lelaki dan insulin di dalam pesakit. Ini boleh mengakibatkan kitaran haid yang tidak teratur disebabkan tiada ovulasi, haid yang berpanjangan dan banyak, kemandulan, obesiti, pengangguan metabolisme gula dan kolesterol. Jom kita baca pengalaman yang dikongsikan oleh wanita yang merupakan bekas pesakit PCOS ini untuk dijadikan panduan.
MY JOURNEY WITH PCOS #pcosfighter

Sempena setahun selepas buat Laparoscopic Surgery on Pcos, jom kita throwback sikit pengalaman saya. Cerita ni bermula seawal umur 14 tahun bila period datang dua bulan sekali. Dan semakin meningkat jarak kehadiran period tu. Sehingga pernah setahun, hanya sekali. TAHUN 2013, perubahan pada kulit semakin ketara, bulu roma di tangan semakin lebat, jerawat semakin subur di kulit, pikmentasi kulit semakin bertambah, period semakin lambat. Pernah 8bulan xdatang period. Pergi klinik reproduktif, masa tu doctor suspect pcos.
Ape itu PCOS?

Doctor suruh buat research sendiri. Supaya betul² faham maksudnya. Doktor kasi pil hormone (Yasmin/ Diane35) Dan doktor kasi refer letter ke Hospital. Tapi masa tu masih xtau kemudaratan nya.. TAK PERNAH refer hospital.

TAHUN 2015, semakin cakna tentang ketidakhadiran period, refer hospital swasta dengan pakar O&G, doctor scan, tak kelihatan lagi cyst nya dlm ovary. Cume ovary kelihatan bukan pada size normal. Doktor hanya suggest utk teruskan ambik pil hormone selama 3bulan berturut. Tujuannya adalah utk normalkan semula kelancaran period setiap bulan. Malangnya, selepas 3bulan bergantung dgn Yasmin, masuk bulan ke-4, period xdtg pula… mase tu mula rase stress dtg semula… fed-up dgn ubatan, dan hanya biarkan period xdtg lagi.
TAHUN 2016, Selepas kahwin tanpa refer O&g terus ambik Yasmin 1cycle dan terus anggap boleh pregnant, bila xpregnant, lagi stress. Bayangkan setiap hari check UPT (dan sehingga kini sy menjual UPT/OPK haaa promote sikit). Setiap bulan pergi klinik scan. Tapi semua tu hanya sia-sia. At last jumpe o&g semula, doctor bg cadangan utk ambik ubat induced bleeding (provera) dan makan pil rangsang telur (clomid).

Ujian bertimpa, semasa cycle pertama pengambilan Clomid, perkahwinan berakhir dengan penceraian (so xsempat experiment clomid tu). Stress semakin kuat, hormon semakin tak stabil, emosi semakin bercelaru. Period langsung xdatang selepas berpisah. Seminggu selepas bercerai, masuk hospital demam panas, blood pressure naik mendadak (hipertension) dgn bacaan 157/103.
TAHUN 2017, pasang azam dari keluarga dan orang sekeliling yg bnyak memberi moral n mental support, kumpul semula semangat, kutip sisa hati yg berkecai musnah. Pada awal bulan 7, buat check up di hospital akibat rase ade sakit di breast. Lepas doctor buat scanning, tiada ape yg asing dan doctor tnye history kesihatan, saya kata mmg dah xperiod 8bulan dan doctor minta terus refer pakar O&G.
Bila buat altrasound, mmg nampak ketulan asing dalam kedua belah ovary. Doctor terus buat procedure laparoscopic surgery utk ovary drilling. Dan itu adalah ikhtiar terakhir yg boleh dibuat. Seminggu lepas tu, hospital call utk operation. Alhamdulillah selepas 2 hari pembedahan dilakukan, period keluar. Dan itulah saat yg tidak dpt diperkatakan betapa bersyukurnya.

Sebab doktor kata, jika period turun selepas pembedahan, itu membawa maksud pembedahan itu berjaya, jika tidak, doktor akan bagi masa dalam 2bulan. Jika tidak berhasil, maksdnya pembedahan tu tidak berjaya utk membantu PCOS. Masa tu doktor hanye bekalkan ubat kencing manis (metformin) utk 3bulan.
LANGSUNG TAK JAGA PEMAKANAN
Memang diakui semasa dlm waktu perkahwinan, langsung tidak jaga pemakanan hampir setiap hari makan process food and junk food. Burger, nugget, sausage, fries, ayam goreng, chips, snacks adalah makanan harian sebabkan ikut selera suami. Tapi sebenarnye semua tu kesilapan besar sebab waktu tu la adalah rapid growth untuk cyst tu terbentuk. Jika tidak tersedar awal, mungkin boleh menyebabkan cancer. Nauzubillah!
Tengok gambar. Yang putih merening tu adalah ovary. Ovary yang tidak normal. Warna putih sebab dah dipenuhi cyst. Kalau scan ultrasound, haaa nampak biji biji hitam macam anggur. Ovary tu dipenuhi hormone testosterone yg membantutkan kematangan telur. Sebab tu x period. So doktor tebuk ovary utk release hormone testosterone tu.. Yg lain lelemaks tu ko jgn tnye hakak.

Dan hormone hormone tu adalah dari pemakanan yg tidak sihat. So jaga lah pemakanan… bertindak awal sebelum merana. So untuk wanita diluar sana. Sayangi ovary anda kerana ovary ni sangat penting sbb ia adalah kilang utama telur anda. Dan telur telur ini akan habis. Bayangkan, jika dah banyak telur yg rosak menjadi cyst, tinggal berapa lagi telur yg berbaki? Umur masih muda.
Jika anda mempunyai masalah period tidak stabil, segerakan lah jumpe pakar. Jangan malu dan tggu sehingga bertahun. Jangan anggap tidak period bermaksud anda mengandung! Itu adalah hormone. Hormone yg mengganggu kitaran haid.
Tips: nak makan apa-apa ubat atau supplement, refer doc pakar anda dulu. Sebab dosage berbeza bagi setiap pesakit. JANGAN IKUT APA KAWAN AWAK MAKAN. Pesanan saya “hargai lah setiap titis darah period anda, saya setahun hanya sekali beli pad dan itu TIDAK NORMAL“.
Sumber: Ernieadilah Zulk


HappyFresh – Tesco Malaysia Umum Usahasama Atas Talian

HappyFresh, platform pembelian barangan runcit atas talian yang pertama dan paling pantas berkembang di Asia Tenggara, dan Tesco Malaysia, peneraju pasaraya besar di negara ini telah mengumumkan usahasama terkininya dengan tujuan untuk memperkembangkan perkhidmatan penghantaran belian barangan runcit atas taliannya sepantas satu jam sahaja kepada lebih ramai pengguna yang kesuntukan masa di Lembah Klang.
Usahasama dengan HappyFresh ini telah menjalani fasa percubaan di lima buah setor sejak enam bulan lalu telah memberikan para pelanggan pilihan alternatif untuk membeli barangan runcit melalui rangkaian produk yang luas serta lebih nilai wang di Tesco Malaysia termasuk barangan segar, barangan sejuk beku dan barangan am yang lain.

Para pembeli atas talian yang sentiasa sibuk menguruskan kerja dan keluarga akan dapat menikmati manfaatnya kerana kini mereka boleh membeli-belah di HappyFresh dengan hanya beberapa klik dan menerima produk-produk tersebut berdasarkan slot masa atau lokasi pilihan mereka. Usahasama ini juga membolehkan mereka untuk memilih barangan daripada lebih 12,000 jenis produk dari barangan makanan ke bukan makanan yang dijual di pasaraya besar Tesco Malaysia yang paling dekat dengan lokasi mereka termasuk produk jenama Tesco.

“Usahasama dengan Tesco Malaysia membolehkan HappyFresh mara satu langkah lagi ke hadapan untuk mencapai misi menggembirakan lebih ramai pelanggan dengan teknologinya untuk membuat pilihan makanan yang lebih baik dan membantu mereka dengan perkhidmatan penghantaran sepantas satu jam kami yang lancar. Dalam dunia yang sedang melalui revolusi teknologi ini, kami yakin usahasama dengan Tesco Malaysia ini akan menyokong visi utama kami iaitu menawarkan penyelesaian yang mudah, lancar dan boleh dipercayai kepada para profesional di bandar di mana mereka boleh menggunakan platform kami untuk mendapatkan barangan kegemaran mereka yang paling segar dari pasaraya besar ini yang boleh dihantar ke mana sahaja mereka mahukannya, sementara mereka menguruskan aspek-aspek lain di dalam kehidupan mereka,” jelas Opal Wu, Pengarah Urusan HappyFresh Malaysia.

Malaysia kini bersedia untuk menghadapi gelombang ekonomi digital dan saiz pasaran e-dagang tempatan telah meningkat sebanyak 31% dalam kadar pertumbuhan tahunan kompaun sejak beberapa tahun kebelakangan ini. Pasaran e-dagang perniagaan-ke-pelanggan dijangka berkembang ke US$3.4 bilion (RM15.13 bilion) menjelang tahun 2020. Berdasarkan maklumat-maklumat ini, terbukti banyak peluang untuk HappyFresh dan Tesco Malaysia untuk membantu industri belian barangan runcit atas talian berkembang pada tahun-mendatang untuk memberikan lebih kemudahan dalam kehidupan, terutamanya kepada para pengguna yang kerap membeli barangan runcit, namun sering kesuntukan masa.
Berucap di upacara tersebut, Ketua Pegawai Eksekutif Tesco Malaysia, Paul Ritchie berkata, “Sebagai peneraju pasaraya besar di Malaysia, kami berusaha bersungguh-sungguh untuk menggembirakan para pelanggan sama ada di kedai atau di atas talian. Kami menggunakan maklum balas dari para pelanggan untuk menjadikan pengalaman membeli-belah mereka lebih mudah, bagus dan cepat. Dengan meluaskan capaian pelbagai saluran kami melalui HappyFresh, kami dapat menjadikan pengalaman membeli-belah atas talian untuk para pelanggan kami lebih lancar dan menyeronokkan disamping memenuhi kehendak mereka.”

Sejak bermulanya usahasama dengan Tesco Malaysia, lebih daripada 2,500 pengguna telah menerima pesanan mereka dari pasaraya besar tersebut yang dihantar melalui HappyFresh. Pengguna yang memesan barangan runcit melalui aplikasi ini bukan sahaja menerima penghantaran tersebut sepantas satu jam dalam keadaan paling segar dari pasaraya pilihan mereka, barangan tersebut juga dipilih sendiri oleh pembeli peribadi terlatih HappyFresh untuk memastikan pengguna mendapat barangan runcit yang paling berkualiti dari barangan kering, sejuk beku hinggalah produk-produk kegunaan harian rumah.
Mula jimatkan masa dan lakukan perkara-perkara yang anda sukai dan biar HappyFresh menguruskan pembelian barangan runcit anda melalui laman web rasmi atau aplikasi mudah alih dengan memuat turunnya melalui Google Play Store dan Apple App Store.

MENGENAI HAPPYFRESH
HappyFresh adalah sebuah syarikat e-dagang makanan yang pantas berkembang di Asia Tenggara. Ia membolehkan para pengguna memesan pelbagai barangan runcit yang berkualiti tinggi dan segar dari pasaraya-pasaraya kegemaran mereka melalui sebuah aplikasi mudah alih dan menerima produk-produk tersebut yang dihantar ke depan pintu rumah mereka sepantas satu jam sahaja.
Dibangunkan dari minat yang mendalam terhadap makanan segar dan keinginan untuk membolehkan para profesional di bandar meluangkan lebih masa bersama keluarga dan rakan-rakan di dapur, berbanding beratur di pasaraya atau terperangkap dalam kesesakan lalu lintas, misi syarikat ini adalah untuk menggembirakan para pengguna dengan teknologi yang membolehkan mereka membuat pilihan makanan yang lebih baik, dan dibantu oleh penghantaran yang lancar.
HappyFresh ditubuhkan pada Oktober 2014. Perkhidmatan tersebut mula ditawarkan berdasarkan jemputan sahaja pada Februari 2015 dan dibuka kepada umum pada Mac 2015.
HappyFresh (happyfresh.com) boleh didapati di Kuala Lumpur dan Jakarta melalui Google Play Store dan Apple App Store.

TENTANG TESCO STORES (MALAYSIA) SDN BHD
Tesco Stores (Malaysia) Sdn Bhd adalah sebuah syarikat usaha sama di antara Tesco PLC dan Sime Darby Berhad. Tesco PLC adalah salah satu peruncit antarabangsa yang terbesar di dunia yang beroperasi di 12 buah negara, dengan lebih 500,000 tenaga kerja yang berkhidmat untuk jutaan pelanggan setiap minggu. Di mana sahaja Tesco beroperasi di seluruh dunia, Tesco percaya dalam memberi pelanggan tempatan apa yang mereka perlukan dan mewujudkan nilai disamping mendapatkan kesetiaan mereka.
Tesco Malaysia telah ditubuhkan pada bulan Mei 2002 dengan pembukaan pasaraya besar pertama di Puchong, Selangor. Hari ini Tesco Malaysia terus mencapai kejayaan dalam perkara yang paling penting kepada pelanggan Malaysia dari segi servis yang baik, rangkaian produk berkualiti yang luas dan persekitaran stor yang selesa. Tesco Malaysia mempunyai lebih 8,000 kakitangan dan 56 buah pasaraya di sekitar Semenanjung Malaysia. Pada tahun 2013, Tesco telah mengorak langkah baru dengan pelancaran servis belian atas talian dengan menawarkan keselesaan membeli-belah kepada pelanggan di Lembah Klang, Seremban, Pulau Pinang dan Johor Bharu. Tesco juga terus melancarkan kerjasama dengan pelbagai saluran seperti Lazada dan HappyFresh bagi meluaskan capaian kepada lebih ramai pelanggan di seluruh Negara.


Hapuskan Masalah Semut Dan Najis Cicak Di Rumah. Bagaimana? Ini Caranya!

“Alamak najis cicak merata-rata! Macam mana nak buat ni?”
Penat lah nak mencuci najis cicak yang merata-rata dalam rumah. Dah guna bermacam jenis penyembur dah tapi masih cicak pun banyak dalam rumah dan sudah semestinya, najis cicak pun banyak. Namun, berdasarkan perkongsian ini, anda mungkin dapat mengurangkan masalah najis cicak. Buka itu saja, nak hapuskan masalah semut pun boleh juga. Jom tengok apa caranya!

konsultasisyariah.com
Selalu tak alami masalah tahi cicak di tepi-tepi tingkap rumah?

Dekat studio ni sebab tak duduk jadi memang selalu ada tahi cicak banyak juga. Sebelum kelas mesti kena cuci dulu. Tak larat oih nak sental dengan berus sebab kadang-kadang jadi keras kerana seminggu sekali barulah ke sana. Jadi sejak 3 minggu amalkan petua ni sekarang takda sangat dah tahi cicak kat tingkap. Bolehlah kalian amalkan.

http://www.viva.co.id/
BAHAN DIGUNAKAN
1/3 cuka makan
1/3 air
1/3 cecair basuh pinggan (guna yang murah pun takpa)
www.facebook.com/photo.
Spray di kawasan tersebut. Mujarab juga jika spray di kawasan yang banyak semut suka melata.
*Selamat mencuba dan harapnya rumah akan ‘bebas’ dari cicak dan semut!
Sumber: Muna Binti Mohammad


Haram Ambil Duit Raya Anak, Wajib Ganti Semula – Ustaz Azhar Idrus

Sudah menjadi tradisi setiap kali Hari Raya Aidilfitri tiba pasti kita akan berkongsi rezeki bersama-sama termasuklah memberi duit raya kepada sanak saudara, keluarga terdekat dan sahabat handai.
Bagi ibu bapa yang menerima duit raya anak-anak, mereka diingatkan supaya tidak sewenang-wenangnya menggunakan duit raya mereka.

Baca juga: Berdosa Sebenarnya Meminta-Minta Duit Raya….
HARAM AMBIL DUIT RAYA ANAK, WAJIB GANTI SEMULA

Perkara ini diulas dengan lebih lanjut oleh penceramah bebas, Ustaz Azhar Idrus. Beliau memaklumkan hukum menggunakan duit raya anak adalah sama seperti menggunakan duit orang lain dan konsepnya seperti berhutang.

“Patutnya anak-anak dapat duit raya, ibu bapa simpankan, bukan guna. Ini bapa cukai jalan motor mati, ambil guna duit anak dan minta halal, mana boleh, anak tak baligh lagi, tak ada hak nak izinkan,” jelasnya.

 @rahmanrazali
Haram ambil duit raya anak2..kalau ada ambil..cepat2 lah ganti ye.. #duitraya #ustazazharidrus #rancakraya
 ♬ Emotional Islamic Music (2021) – Arslan Chaudhry

Tambahnya lagi, sekiranya ibu bapa telah menggunakan duit anak-anak mereka, adalah wajib untuk menggantkikan semula kerana itu merupakan perkara wajib dan haram jika tidak digantikan.
“Dah guna wajib ganti, kalau tak ganti haram, dosa,” ujarnya.
Sumber: TikTok Rahman Razali


Harap Suami Faham, Ini 5 Sebab Kenapa Isteri Cepat Terlelap Dalam Kereta

Baru-baru ini viral sebuah kompilasi lebih 20 foto selfie yang ditangkap oleh seorang suami menunjukkan isterinya yang asyik terlelap ketika dia memandu.
Posting seorang lelaki yang dikenali sebagai MrMagoo21 melalui Reddit itu menerima pelbagai reaksi orang ramai, di mana kebanyakannya berasa terhibur dan bagi wanita pula ia seolah-olah ‘terkena batang hidung sendiri’.

Sebenarnya, situasi ini bukanlah sesuatu yang pelik sangat kan? Bagi yang bergelar isteri dan ibu, mesti anda juga merasakan yang tidur dalam kereta sewaktu perjalanan adalah ‘peluang’ yang tak harus disia-siakan.
Jadi Encik Suami di luar sana, ini antara sebab isteri cepat terlelap dalam kereta.

 5 Sebab Kenapa Isteri Cepat Terlelap Dalam Kereta

1. Dah Penat Siapkan Anak-anak
Salah satu alasan paling mudah kenapa isteri mudah terlelap dalam ialah sebab dia PENAT. Yalah, mungkin ramai tak perasan yang si isteri dah berhempas-pulas siapkan anak-anak dan segala keperluan sebelum mulakan perjalanan. Kalau anda suami yang jenis menolong tu, tahniahlah. Sebab ada yang jenis terus start enjin dan tunggu dalam kereta.
Jadinya si isterilah yang terkontang-kanting packing barang anak-anak, cari itu ini, check balik tengok ada ke tak. Daripada makanan, pakaian, kelengkapan mandi, mainan, dan segala macam keperluan, semuanya dah disenaraikan setiap kali travel.
Bukan setakat barang, si isteri juga yang akan mandikan anak-anak, basuh kencing berak, sediakan makan, pastikan anak-anak semua selesa sebelum berangkat. Fuh, ingat tak penat ke buat semua ni?
Foto Kredit: vix.com
2. Susah Nak Dapat ‘Ketenangan’ Di Rumah
Ada sebab kenapa isteri lebih mudah tidur di dalam kereta berbanding di rumah atau bilik tidur. Mungkin ada yang hairan kenapalah dekat rumah bukan main klentang klentung buat kerja itu ini dan payah nak nampak isteri tidur, tapi bila masuk kereta sekejap je terlelap!
Sebabnya bukan mudah bila di rumah hampir 24 jam dikelilingi anak-anak yang sentiasa mahukan perhatian. Nanti seorang tidur, seorang lagi nak makan. Seorang ajak main, seorang lagi nak menyusu.
Bukan kata anak-anak saja yang banyak ragam, suami pun sama juga kan? Jadi, waktu dalam perjalanan jauh inilah peluang ibu untuk lelapkan mata sekejap sementara si ayah ada untuk kawal keadaan di belakang.

3. Banyak Hutang Tidur
Bila dah jadi mak-mak tu biasalah kena ‘catu tidur’. Rasanya sejak ada first baby lagi, tidur seorang ibu tak akan pernah cukup atau setara seperti zaman bujangnya.
Situasi ini dinamakan sleep debt iaitu badan akan berehat bila berkesempatan untuk mengganti tidur yang tidak cukup. Ia juga bergantung kepada keperluan dan jangka masa tidur seseorang.
Bila ada peluang, isteri pun nak jugalah ‘melunaskan’ hutang tidur masing-masing.
Foto Kredit: drchristinahibbert.com
4. Lebih Selesa Bila Anak-anak Tidur Serentak
Disebabkan keadaan dalam kereta yang selesa, nak-nak lagi kalau anak-anak semua pun tidur dekat belakang tu sebagai penumpang kita tak dapat nak buat macam-macam aktiviti, hanya sekadar berbual atau merenung ke luar tingkap.
Kalau berbual dengan suami, kadang-kadang tu dikatanya kita membebel, ganggu dia memandu. So, kita pun malas nak cakap banyak kan. Bila keadaan badan pasif, badan pun bagilah signal ‘baik punya’. 2-3 saat kemudian, terus terlelap!
Secara saintifik pun, ada sejenis keadaan yang berlaku apabila dalam perjalanan yang digelar ‘highway hypnosis’ di mana ia juga boleh menimpa sesiapa saja termasuklah pemandu.

5. Nak Sediakan Mental & Fizikal
Masa anak-anak tidur adalah masa yang penting sebenarnya untuk isteri ‘recharge’.
Bayangkan, sekejap lagi anak-anak kecil tu semua akan menjadi cergas secergasnya bila dah sampai ke destinasi. Maknya kenalah bersedia mental dan fizikal untuk menghadapi karenah anak-anak sekejap lagi.
Ada yang nak makan, nak susu, nak tukar baju, nak cari mainan dan macam-macam lagilah. Anda rasa isteri ada masa untuk sakit kepala?
Jadi, isteri kenalah dapat cukup rehat supaya dia boleh uruskan semua urusan ini sambil tersenyum…

Bagilah Peluang Isteri Rehatkan Badan
Sesekali tu tak salah kan bagi isteri waktu untuk rehat. Kalau nak dia berjaga dan berbual, buatlah surprise sikit dan belikan snek atau coklat kegemaran dia. Takpun, pasanglah lagu kegemaran dia. Barulah seronok sikit isteri nak temankan suami driving dekat sebelah!


Harga Barang Naik, Macam Mana Nak Jimat? Baca Artikel Tips & DIY Di Aplikasi Lumi News!

Sejak kebelakangan ini, terdapat banyak laporan tentang kenaikan harga komoditi di seluruh negara. Ayam, ruji dalam kebanyakan makanan tempatan, merupakan salah satu komoditi yang teruk. Pasti anda merasa sedih membaca berita tentang kenaikan harga komoditi ni kan? Lagi-lagi jika anda mempunyai anak-anak/si kecil di rumah.
Nak taknak, terpaksalah kita mengambil langkah-langkah untuk mengurangkan kos perbelanjaan dan berjimat cermat. Nasib baik anda boleh mendapatkan tip-tip berguna oleh SirapLimau di dalam aplikasi Lumi News!

MEMPERKENALKAN APLIKASI LUMI NEWS!

Aplikasi Lumi News merupakan aplikasi berita Malaysia yang membawa artikel oleh 50+ media popular di Malaysia. Anda boleh melayari feed berita yang boleh disesuaikan mengikut minat anda, sama ada politik, hiburan malah teknologi! Dengan aplikasi Lumi News, anda boleh:

-Dapatkan notifikasi tentang berita tergempar

-Kongsi artikel penting dengan mudah dan pantas kepada kawan dan keluarga
-Baca artikel mengikuti topik yang anda mahu sahaja… dan banyak lagi!
Seperti yang kita ketahui, kadar inflasi negara terus meningkat sejak beberapa minggu ini. Ini menyebabkan harga komoditi meningkat, dan nilai aset popular seperti emas juga menurun.

Nak mengikuti lebih lagi berita panduan oleh SirapLimau, tetapi tak tahu macam mana? Ini penyelesaianya! Dapatkan artikel SirapLimau di aplikasi Lumi News – aplikasi ni membawa artikel terkini oleh media Malaysia yang lain juga, termasuklah Berita Harian, Harian Metro, Kosmo!
1.TEKNIK TANAM DAUN KESUM

Sekiranya anda penggemar masakan yang mempunyai aroma daun kesum, apa kata anda cuba tanam sendiri di rumah?Sebenarnya, daun kesum sangat mudah untuk ditanam. Lebih kurang seminggu tumbuhan ini dah naik tinggi dan hasilnya bolehlah lihat perkongsian ini.
2.TIPS TAKNAK MILO KERAS

Stress melihat harga milo juga naik? Takpa, anda boleh simpan tin serbuk milo anda di dapur dengan lebih lama melalui tip ini.
3.CARA SIMPAN BAHAN MASAKAN FROZEN

Nak elakkan pembaziran bahan makanan dan kurangkan kos perbelanjaan setiap minggu? Ikuti tip ‘frozen’ ini – mudah sahaja:
4.CARA HILANGKAN HABUK PERABOT

Ingin menyimpan duit dan sedang mencari alternatif kepada vakum kos beribu-ribu ringgit? Cuba ‘hack’ ini untuk menanggalkan habuk degil daripada perabot.
5.TEMPAT SIMPAN DUIT RAYA ANAK

Kita harus ingat: pencegahan merupakan langkah yang terbaik (english equivalent: prevention is better than cure). Jadi, dalam kita mengucapkan selamat tinggal kepada bulan Syawal, jangan lupa untuk menyimpan duit raya anak-anak/si kecil di tempat yang berbaloi.
LUMI NEWS STACK!

Bukan senang untuk anda nak baca semua berita dalam satu masa setiap hari. Sebab itulah Lumi telah memperkenalkan News Stacks. News Stack merupakan kompilasi artikel ‘wajib baca’ untuk anda tahu berita dan tips terkini. Artikel-artikel tersebut telah dipilih daripada pelbagai media, khas oleh pasukan Lumi. Sekarang, semua orang boleh baca dan kongsi artikel yang paling penting pasal sesuatu topik hangat.
Bayangkan berita daripada lebih 50 media berada di dalam satu tempat. Memang senang! ‘Buat apa lagi? Muat turun aplikasi Lumi News sekarang!’


Lelaki Ini Jual Balik Gelang Emas Tahun 1980 Harga RM 662 Dapat Balik RM 5,800!

Tuah ayam nampak di kaki, tuah manusia siapa yang tahu? Bila bercakap tentang tuah sudah pasti ramai dalam kalangan kita yang mengatakan ini adalah rezeki. Ternyata, rezeki yang tidak disangka ini juga akan mengubah hidup sesiapa sahaja tidak kira rezeki dalam bentuk apa jua sekalipun. Begitu juga dengan kisah yang dikongsikan oleh lelaki ini apabila dia mendapat pulangan keuntungan emas tiga kali ganda berbanding harga asal.
Baca juga: Hukum Beli Emas Secara Ansuran, Haram Atau Tidak?

JUAL GELANG EMAS TAHUN 1980 HARGA RM 662, HARGA PASARAN CECAH RM5000!

Seperti video yang tular di Indonesia baru-baru ini, pengguna TikTok mendedahkan bahawa seorang lelaki telah mendapat keuntungan durian runtuh hasil daripada menjual gelang emas yang dibelinya pada tahun 1980.

Difahamkan, gelang emas itu bernilai Rp 70 ribu (RM20.60) per gram dan dibeli dengan harga Rp 2,250 bersamaan RM662 sahaja.

Kini, apabila dijual semula di kedai, harganya melonjak tinggi iaitu sebanyak Rp 20 juta bersamaan RM5,884!. Video itu telah ditonton lebih dari 2.2 juta kali dan mendapat pelbagai respon dari netizen.

Ada netizen yang mengatakan bahawa harga emas itu sebenarnya bergantung kepada harga pasaran pada saat itu dan jika ingin membeli emas, beli di kedai yang memang sudah terkenal.
Bukan itu sahaja, ada juga ada yang menasihatkan untuk tidak menjual emas terlalu awal. Sebaliknya, tunggu sehingga ia mencapai tempoh selama lebih kurang 10 tahun untuk mendapatkan pulangan yang tinggi.
“Yang bilang beli emas malah rugi bukan naik, ya jelas lah rugi kalian beli baru setahun udah dijual, kalau udah 10 tahun itu baru untung,” kata salah seorang netizen.

https://media.siraplimau.com/2021/10/Snaptik_7020648154685132058_diyah.mp4
Menurut Suara.com, naik turun harga emas pada ketika ini disebabkan oleh beberapa faktor seperti pandemik, inflasi, perubahan suku bunga dan perubahan permintaan dan penawaran.
Sumber: Tiktok @diyah_hasyim


“Tunggulah Besar..”-Bahaya Hias Bayi Dengan Barang Kemas, Risiko Calar Muka & Kena Culik!

Sudah pasti ramai dalam kalangan ibu-ibu yang mempunyai bayi perempuan kadangkala teringin memakaikan barang kemas sebagai hiasan untuk mereka. Pantang sahaja ada jualan emas murah, pasti akan beli gelang atau rantai untuk anak-anak yang masih kecil.
Bagaimanapun, adalah dinasihatkan untuk tidak berbuat demikian kerana tindakan itu sebenarnya mengundang risiko bahaya kepada bayi anda. Apa yang bahayanya?

Baca juga: Sebelum Hantar Borang Nikah, Ini 9 Perkara Anda Kena Settlekan Dulu!
BAHAYA HIAS BAYI DENGAN BARANG KEMAS RISIKO CALAR MUKA

Menurut perkongsian Facebook Public Health Malaysia, barang kemas seperti gelang boleh mengundang risiko tercalar muka dan bahagian badan yang lain.

Katanya, bayi juga suka memasukkan ke mulut, menggigit seterusnya menyebabkan risiko mereka tercekik. Risau!
“Memakaikan rantai kaki kepada bayi menyebabkan risiko ia hilang dan tercicir, malah pemakaian terlalu ketat boleh mengganggu tumbesaran dan menjerut pergelangan kaki.
“Begitu juga subang yang boleh mendatangkan risiko tertarik dan mencederakan telinga. Bertindik juga menyakitkan serta ada risiko jangkitan..”

Dalam masa sama, pemakaian rantai kepada bayi pula boleh merisikokan mereka tercekik buah rantai, bahkan ia boleh menyebabkan terjerut dan terbelit pada leher bayi semasa tidur.
“Anak-anak sudah comel tanpa barang kemas yang boleh menyebabkan risiko kepada mereka. Tunggulah mereka lebih besar sebelum dihiaskan dengan aksesori berisiko…”
“RISIKO KENA CULIK”
Sudah pasti ramai dalam kalangan netizen yang turut hadir menyuarakan pendapat. Ada juga yang mengatakan bahawa memakai barang kemas ini mengundang risiko anak-anak mudah diculik. Bukan itu sahaja, ada juga dalam kalangan mak ayah yang ingin menegur perbuatan ini namun risau dilabel cemburu.

Sumber: Public Health Malaysia


“Wah, bagus juga pakai implan perancang keluarga ni. Boleh tahan sampai 2 tahun. Tapi sakit tak nak pakai ni? Ada kesan sampingan ke?”
Kaedah perancang keluarga jenis implan atau implanon ini semakin popular dan mendapat tempat di kalangan wanita kerana ia adalah antara kaedah menjarakkan kehamilan yang paling berkesan.

Namun mungkin masih ramai yang ‘takut’ dan kurang tahu tentangnya.
Mesti macam-macam persoalan yang bermain di kepala bila pertama kali mempertimbangkan sama ada mahu mencuba kaedah implan untuk menjarakkan kehamilan.

Malah, bukan isteri saja tetapi suami pun kena tahu supaya mereka lebih memahami apa yang perlu dilalui oleh isteri.

Berikut adalah beberapa perkara tentang implan perancang keluarga.
7 Perkara Tentang Implan Perancang Keluarga Yang Suami Pun Kena Ambil Tahu
1. Apakah Implan Perancang Keluarga
Implan atau implanon ni sebenarnya sejenis rod kecil yang bersaiz lebih kurang batang mancis.
Rod kecil ini akan dipasang di bawah lapisan kulit (subdermal) di bahagian lengan wanita.
Ia merupakan kaedah mencegah kehamilan yang sangat berkesan dengan kurang daripada 1% kegagalan.

2. Bagaimana Implan Berfungsi
Macam mana rod ni berfungsi mencegah kehamilan pulak?
Haa… Rod implan ni mengandungi hormon sintetik progestin iaitu menyerupai hormon semulajadi progestrogen dalam badan wanita.
Bila rod ini dimasukkan di bawah lapisan kulit, ia akan mengeluarkan hormon progestin secara perlahan-lahan di dalam badan pada paras yang tetap selagi ia tertanam pada lengan wanita.
Hormon yang dikeluarkan ini bertindak untuk mencegah ovulasi dan menjadikan lendir serviks lebih pekat. Maka sekaligus, kesan ini akan menyukarkan pergerakan sperma dan menghalang berlakunya persenyawaan.
Jika ia dimasukkan pada waktu yang sesuai mengikut kitaran kesuburan wanita, kesan kontraseptif dapat berfungsi dengan segera.
Foto Kredit: time.com

3. Cara Pemasangan Implan
Kalau tengok gambar mungkin akan rasa ngeri. Tapi jangan khuatir sebab prosedur ini hanya mengambil masa beberapa minit saja.
Cara ia dipasang ke dalam lengan adalah dengan menyuntik anestetik (ubat bius) pada kulit di bahagian lengan terlebih dahulu. Jadi tak akan rasa sakit apa-apa bila nak masukkan implan ni sebenarnya.
Sejenis alat seperti jarum digunakan untuk memasukkan rod implan di bawah lapisan kulit.
Sekejap je siap!
Anyway, jangan lupa jaga kesan luka supaya kering dan bersih supaya tak berlakunya sebarang komplikasi. Ini kerana jangkitan kuman boleh berlaku selepas proses pemasangan pada bahagian insertion spot.

4. Kelebihan Menggunakan Kaedah Implan
Ada beberapa kelebihan implan berbanding kaedah merancang kehamilan yang lain seperti suntikan dan pil perancang.
Antaranya:
i) Keberkesanan yang sangat tinggi iaitu melebihi 99%.
ii) Tidak mengganggu penghasilan susu ibu
iii) Boleh bertahan hingga 3 tahun bagi sekali pemasangan. Tak payah suntik 3 bulan sekali atau makan pil perancang setiap hari lagi.
iv) Dapat kembali subur dengan cepat berbanding suntikan yang mengambil masa untuk mengembalikan hormon ke paras normal.
Implan adalah antara kaedah yang paling efektif untuk mencegah kehamilan
5. Risiko / Kesan Sampingan
Sebenarnya setiap kaedah yang dipilih tentu akan ada sedikit kesannya bagi wanita. Namun biasanya kesan ini adalah sementara dan akan hilang dengan sendirinya setelah tubuh beradaptasi dengan perubahan hormon.
Kaedah implan mungkin kurang sesuai bagi wanita yang mempunyai ciri di bawah:

Wanita yang merokok.
Wanita yang mempunyai latar belakang penyakit darah thrombosis.
Wanita yang mempunyai kanser payudara.
Wanita yang mempunyai masalah tekanan darah tinggi.

Kesan sampingan implan secara spesifik pula bergantung pada individu. Ada yang mengalaminya dan ada yang tak rasa apa-apa pun lepas pakai tu.
Umumnya, simptom kesan sampingan yang biasa dihadapi setelah menggunakan kaedah ini adalah:

Kitaran haid yang tidak tetap
Haid yang terlalus sedikit / banyak
Kenaikan / penurunan berat badan
Mood swing (perubahan emosi)
Jerawat
Sakit perut / loya

Selepas 3 bulan pemasangan biasanya akan ada temujanji dengan doktor untuk pantau kesan sampingan dan check kesesuaian pemakaian implan.

6. Harga Pemasangan Implan
Harga implan ni tak murah. Bahkan, ia boleh dikatakan kaedah perancang yang paling mahal berbanding kaedah lain.
Tapi lalau nak ikutkan cukup sesuailah dengan cirinya yang hassle-free, mudah, cepat dan dapat tahan sampai 3 tahun. Kerana ini ramai wanita merasakan ia berbaloi dan berpuas hati menggunakannya.
Harga implan di klinik LPPKN adalah RM500 untuk pemasangan dan RM100 untuk menanggalkannya.
Sesetengah Klinik Kesihatan mungkin tak menawarkan kaedah implan, tapi katanya boleh minta mereka refer kita ke hospital kerajaan atau hospital separa kerajaan seperti HUKM untuk harga yang murah.
Manakala di klinik swasta mungkin harganya lebih tinggi sedikit, iaitu sekitar RM600.

7. Cara Mengeluarkan Implan
Implan boleh dikeluarkan pada bila-bila masa sekiranya anda telah bersedia untuk hamil semula atau ingin mencuba kaedah lain untuk menjarakkan kehamilan.
Seperti mana ia dipasang, ketika dikeluarkan nanti anda juga akan mendapat suntikan bius terlebih dahulu.
Kemudian torehan kecil akan dibuat pada bahagian lengan yang ditanam implan.
Selepas itu implan akan dikeluarkan dengan berhati-hati.
Hanya doktor berpengalaman dibenarkan melakukan prosedur memasang dan mengeluarkan impla  bagi memastikan ia dapat berfungsi dengan baik serta mengurangkan risiko jangkitan pada bahagian yang dimasukkan.

Para Suami Pun Kena Ambil Tahu Ya!
Pemilihan kaedah bergantung kepada keadaan individu. Ia perlu mengambil kira faktor umur, masalah perubatan, penyusuan ibu, pengambilan ubat-ubatan dan lain-lain.
Walaupun implan ni agak mahal, tapi ramai yang kata ia memang berbaloi sebab mudah, tahan lama dan berkesan.
Walaubagaiamanapun, jangan lupa dapatkan nasihat mengenai kaedah kontraseptif yang paling sesuai dengan anda daripada doktor atau petugas kesihatan.
Maklumat Lanjut
Berikut kami lampirkan sedikit maklumat lanjut daripada LPPKN berkenaan pemasangan implan untuk rujukan anda.

Semoga maklumat ini dapat membantu anda membuat pilihan dan memberi bermanfaat untuk anda semua.
Seeloknya, Encik Suami pun kena ambil tahu juga pasal kaedah perancang ini supaya sama-sama dapat faham kesan serta implikasinya.


Harga Kompetitif, Servis Premium TransNusa Lebarkan Sayap ke Malaysia

SYARIKAT penerbangan dari Indonesia, TransNusa bakal melebarkan sayap ke Malaysia dengan dua penerbangan harian bermula 14 April ini.
Menjadi pesaing baharu dalam industri penerbangan komersial negara, TransNusa menawarkan kelainan dalam segmen pelancongan sebagai pembawa perkhidmatan premium.

Terkenal dengan tawaran harga kompetitif serta perkhidmatan premium setanding syarikat penerbangan perkhidmatan penuh, TransNusa dijangka menjadi tarikan baharu dalam industri penerbangan tempatan.

Jaminan perkhidmatan terbaik
TransNusa komited menawarkan perkhidmatan terbaik secara menyeluruh kepada semua pelanggan tidak kira ketika mereka berada di dalam atau di luar pesawat.

Untuk itu, TransNusa memastikan semua penerbangannya berlepas dan mendarat di lapangan terbang antarabangsa utama sahaja.
Ini bagi membolehkan penumpang TransNusa menikmati pengalaman perjalanan selesa sepanjang masa dengan perkhidmatan serta fasiliti premium yang tersedia di terminal utama.
Dari Indonesia, pesawat TransNusa akan mendarat di Lapangan Terbang Antarabangsa Kuala Lumpur (KLIA), manakala penerbangan dari Malaysia pula mendarat di Jakarta menerusi Terminal 3, Lapangan Terbang Antarabangsa Soekarno-Hatta.
Bagi memenuhi permintaan tinggi dalam pasaran korporat, TransNusa memastikan semua penerbangan bagi laluan Jakarta – Kuala Lumpur – Jakarta hanya membabitkan perjalanan dalam jadual waktu penerbangan utama sahaja.
Kemudahan dalam pesawat

Dari segi kemudahan dalam pesawat, TransNusa pasti tidak mengecewakan pelanggan menerusi lima pesawat iaitu empat buah Airbus A320s dan sebuah Comac ARJ 21.
Sejak menerajui industri, TransNusa terkenal dengan tawaran ruang kaki dalam pesawat yang lebih luas untuk penumpang.
Pesawat A320s TransNusa mempunyai konfigurasi tempat duduk 168-174 yang menawarkan ruang kaki antara 30 hingga 31 inci, setanding pesawat dari syarikat penerbangan perkhidmatan penuh yang lain.
Selain itu, penumpang TransNusa juga berpeluang menikmati elaun bagasi percuma antara 15 kilogram (kg) hingga 30 kg, perubahan penerbangan tanpa had dan hidangan makanan bergantung jenis produk yang dilanggan sebelum penerbangan.
Hidangan lazat
Bagi kebanyakan penumpang, hidangan makanan dalam setiap penerbangan juga memainkan peranan penting kerana ia mungkin mempengaruhi mod sepanjang perjalanan mereka.
TransNusa sentiasa memberi keutamaan terhadap kualiti makanan serta komited memastikan semua penumpang dapat menikmati hidangan yang lazat dan menggoda selera.
Bermula dengan menu asli dari Sumatera Utara seperti nasi tradisional Padang, sehingga ke hidangan barat Chicken Cordon Bleu, semua hidangan dalam penerbangan TransNusa pasti memenuhi selera semua.
Perkhidmatan premium, harga berpatutan

Walaupun semua perkhidmatan yang disediakan berkelas premium, TransNusa berjaya memastikan harga tiket penerbangannya sangat kompetitif dalam pasaran.
TransNusa kini mempunyai dua pangkalan di Indonesia iaitu di Bali dan Jakarta dan dalam perancangan untuk menambah dua pesawat tambahan lagi bagi meningkatkan kecekapan operasi.
Selain laluan Jakarta – Kuala Lumpur -Jakarta yang baru diumumkan, TransNusa juga beroperasi setiap hari dengan 10 penerbangan antara Jakarta dan Bali serta tiga kali sehari dari Jakarta ke Jogjakarta.
Untuk mengetahui lebih lanjut mengenai harga tiket penerbangan dan perkhidmatan yang ditawarkan TransNusa, layari www.transnusa.co.id.


5 Perkara Tentang FoldiMate, Mesin Lipat Baju Yang Buat Para Isteri Naik ‘Angau’!

“Kemas rumah dah, memasak beres, basuh baju settle – tapi kain baju bukan main banyak berlonggok dalam bakul. Seksanya nak melipat baju ni. Kalau dibiarkan, makin menggununglah jawabnya!”
Inilah dilema para isteri dan mak-mak di rumah kan? Sebutlah apa kerja rumah pun, bukan main laju boleh siap. Tapi bab lipat baju ni tak tahulah kenapa ‘liat’ semacam.

Sebab itulah bila video mesin lipat baju automatik FoldiMate dimuatnaik di media sosial, ramailah para isteri yang naik ‘angau’! Ada yang tag suami minta dibeli, ada yang tanya harga berapa, jual kat mana dan sebagainya.

Jadi, jom tengok beberapa perkara yang kami tahu tentangnya setakat ini.

5 Perkara Tentang Foldimate, Mesin Lipat Baju Automatik Berteknologi Tinggi
Video mesin lipat baju automatik yang tular dimuatnaik adalah sebuah prototaip yang dipamerkan sekitar Consumer Electronics Show 2019 (CES2019) yang bertempat di Vegas. Ia merupakan sebuah acara tahunan yang mengumpulkan produk antarabangsa berteknologi tinggi daripada pelbagai industri dan berpotensi untuk dipasarkan kepada umum.
Walaupun idea ini pernah diketengahkan beberapa tahun dahulu, namun prototaip kali ini ia telah ditambah baik dan dilengkapi dengan pelbagai ciri user friendly.
Berikut adalah beberapa keistimewaan dan ciri mesin lipat baju tersebut.
1. Melipat 25 Helai Pakaian Dalam Tempoh Kurang 5 Minit
Wah, memang pantas tu! Tapi macam mana kalau saiz baju lain-lain? Jangan risau, mesin FoldiMate ini telah direka khusus untuk melipat pakaian daripada kanak-kanak berusia 6 tahun hinggalah saiz XXL, termasuklah tuala bersaiz sederhana.
Macam dalam video yang kita boleh tengok tu, cara menggunakannya mudah sangat. Cuma perlu letakkan pakaian pada tray dan baju yang siap dilipat akan keluar dari bahagian bawah mesin. Tak perlu angkat satu-satu sebab ia boleh susun beberapa helai pakaian sekaligus. Daripada situ, kita boleh terus angkat dan simpan dalam almari. Mudah kan?
Mesin FoldiMate yang ‘menggegarkan’ acara CES 2019. / Foto Kredit: Business Insider
2. Pakaian Yang Tak Boleh Dilipat
Walaupun ia memudahkan kerja, bukan semua jenis fabrik boleh disumbat dalam mesin ni ye. Menurut laporan Design Boom, FoldiMate tak sesuai digunakan untuk melipat pakaian kecil seperti pakaian bayi, stokin, dan sebagainya. Ia juga tidak boleh melipat pakaian atau fabrik yang terlalu besar atau bulky seperti cadar, comforter, baju sejuk.
Hmm... Agaknya jubah dan maxi dress boleh tak ye?
Foto Kredit: ubergizmo.com
3. Kid-Friendly
Katanya mesin ni dah direka dengan fungsi yang sangat mudah dan boleh digunakan oleh sesiapa saja. Tengok macam dalam gambar yang dimuatnaik dalam laman web rasmi FoldiMate, anak-anak dia pun boleh pakai sendiri sambil mak ayah ‘sibuk’ tengok TV. Hehe.
 So, tu maknanya kalau beli mesin ni nanti memang tak ada alasan nak escape tolong mak atau wife lipat baju walaupun tangan tak berseni lipat baju semua jadi bentuk lain-lain. Kan?

4. Siapa Perekanya?
Founder FoldiMate dan juga pencetus idea kepada mesin ini adalah Gal Rozof, seorang software engineer yang mula merealisasikan idea ini sejak tahun 2010 lagi.
Fuh, sekarang dah 2019 guys, maknanya dah hampir 9 tahun dia cuba menambah baik prototaip mesin tersebut sampailah ke tahap yang sekarang ni.
Foto Kredit: foldimate.com
5. Harga Pasaran
OK, rasanya inilah persoalan yang paling ramai nak tahu.
Menurut laporan, FoldiMate ini bakal dilancarkan penjualannya dalam akhir tahun 2019 ini. Harga yang disasarkan adalah $980 atau kalau convert duit Malaysia, sekitar RM4k jugalah kan? Itupun kalau masuk postage berapa agaknya.
Apapun, kalau fungsinya betul-betul seperti yang dijanjikan, harga tu mungkin boleh dikatakan relevan. Lebih-lebih lagi kalau kita sejenis yang susah sangat nak melipat baju. Lagipun, penat-penat orang tu perah otak nak buat mesin ni ingat senang-senang nak jual murah?
Dulu masa mesin dryer baru dijual pun harganya ramai kata mahal dan tak berbaloi sebab negara kita ada matahari, kejap je jemur dah kering baju. Tapi makin ramai yang beli sebab ia sangat memudahkan. Nampak kan? Convenience tu yang penting.
Difahamkan sekarang ni dah ada ramai yang buat pre-order untuk tempah mesin FoldiMate ni. So kalau anda nak jadi yang terawal memilikinya di Malaysia, bolehlah terus ke laman web rasmi mereka di FoldiMate.com. Boleh tinggalkan email dekat sana dan sebarang update akan diberitahu terus kepada anda.

Jadi Macam Mana, On Tak On?
Jadi itulah yang kami tahu tentang mesin lipat baju automatik aka FoldiMate setakat ini. So amacam, makin jatuh hati atau nak tunggu keluaran China tak lama lagi?

*Sumber: DesignBoom, Business Insider


5 Ciri ‘Willow Smart Breast Pump’ Yang Menjadi Gajet Kegilaan Setiap Ibu

Bukan mudah mendapatkan pam susu yang sesuai dengan kegunaan ibu-ibu, terutamanya yang bekerja dan aktif di luar. Berikutan masalah-masalah yang sering dihadapi oleh ibu menyusu, Willow telah memperkenalkan sebuah pam susu yang bakal mengubah segala-galanya!
Nak tahu apa ciri Willow Smart Breast Pump ini hingga ia menjadi idaman setiap ibu menyusu?

Foto Kredit: fortune.com
5 Ciri Pam Susu Willow Yang Menjadi Gajet Kegilaan Setiap Ibu
Berikut adalah cirinya yang dimodenkan dan sekaligus merevolusikan penggunaan pam susu yang sekarang.

1. Rekabentuk Kompak
Seperti yang anda lihat, rekaan saiznya yang kecil dan kompak, iaitu sekitar sebesar tapak tangan ini amat praktikal berbanding dengan pam susu biasa.

Pam ini menggunakan kuasa bateri dan setiap kali dicaj selama 20minit, pengguna dapat mengulangi sekurang-kurangnya 5 sesi perahan. Di dalam pam tersebut terdapat beg penyimpanan susu dengan isipadu 4oz. Ia juga senang dicuci dan mesra ‘dishwasher’.
Foto Kredit: willowpump.com
2. Tiada Wayar Mahupun Tiub, Tiada Tumpahan!
Dengan rekabentuk kompak, pam susu ini sama sekali tidak memerlukan sebarang wayar mahupun tiub. Memang apa yang anda lihat itulah yang bakal anda gunakan!
Tak perlu nak serabut lagi mencari ‘power plug’, tiada lagi proses menyambung / menuangnya ke dalam botol, dan sebagainya. Malah, anda tidak memerlukan bra yang khusus untuk menggunakannya. Apabila dipam, susu badan akan terus masuk ke dalam beg susu yang terdapat dalam pam susu tersebut. Mudah, bukan?
Ini adalah antara ciri yang amat istimewa berbanding pam susu yang terdapat di pasaran sekarang.
Foto Kredit: gettyimages.com
3. Ianya ‘Hands-Free’
Selama ini, teknologi pam susu yang paling canggih mempunyai ciri ‘hands-free’, namun ia masih terikat dengan wayar dan tiub yang bersambungan. Jadi, ia kurang berkesan untuk dipakai secara sembunyi di tempat-tempat awam seperti di pejabat. Malah, ia juga memerlukan bra menyusu yang khusus untuk menyokong wayar tersebut.
Berbeza dengan inovasi pam susu Willow, pergerakan anda tidak akan terbatas dan anda hanya perlu menyelitkannya ke dalam bra secara sembunyi tanpa sebarang tiub atau wayar. Semasa ditemuramah, mereka yang mencubanya mengatakan bahawa saiznya akan menampakkan payudara anda sedikit besar berbanding biasa, namun hanya keluarga dan rakan terdekat saja yang perasan apabila mereka memakainya.
Malah, secara peribadinya saya menganggap ciri ini memberi ‘plus point’ kepada wanita bertudung atau biasa berpakaian longgar di Malaysia – kerana sudah tentu tiada masalah untuk menyorokkannya di bawah pakaian!
Foto Kredit: cn.technode.com

4. Sangat Senyap
Pam susu Willow ini tidak mengeluarkan bunyi getaran yang kuat. Bukan sekadar di tempat kerja, malah ia sesuai untuk digunakan dalam sebarang majlis mahupun mesyuarat.
Menurut John Chang, co-founder dan CTO Willow, “Apa yang kami harapkan adalah transformasi untuk para ibu, supaya mereka tidak perlu menghentikan apa saja yang mereka lakukan untuk mengepam.”
“They can plug into life, not plug into the wall,” tambahnya lagi.
Foto Kredit: mashable.com
5. Dilengkapi Dengan Aplikasi Smartphone
Lengkap dengan unsur futuristik, dapat mengesan ‘let-down reflex’ secara automatik waktu tubuh anda boleh menghasilkan susu badan. Malahan, anda boleh memantau berapa jumlah susu yang telah diperah melalui aplikasi smartphone.
Jadi, anda tidak perlu lagi mengatur waktu untuk mengepam susu selepas ini kerana terdapat aplikasi yang akan meningatkan anda untuk berbuat demikian!
Foto Kredit: thegadgetflow.com
Menariknya! Berapa Harga Pam Susu Ini Agaknya?
Harga pam susu ini adalah $430 (sekitar RM 1,900) dan bakal dipasarkan dalam bulan Mac-April 2017. Nampak mahal, tapi jika dibandingkan dengan pam yang sedia ada, sebenarnya ia tidaklah begitu mahal. Contohnya, pam susu jenama Medela Freestyle juga dipasarkan dengan harga sekitar RM1800 buat masa ini.
Willow Smart Breast Pump telah mendapat kelulusan FDA (US Food & Drug Administration) dan mempunyai kualiti keselamatan untuk digunakan oleh semua ibu menyusu. Jadi, cepat masukkan pam susu ini ke dalam ‘wish list’ anda!


‘Seram’ Tapi Selamat & Berkesan, Ketahui 8 Perkara Tentang IUCD (Alat Dalam Rahim)

“Kalau nak ikutkan pembacaan aku, kaedah perancang IUCD ni antara yang paling berkesan dan kurang kesan sampingannya. Tapi alahai… Rasa gerun pulak nak pasang benda ni. Sakit tak nak pasang? Betul ke orang kata benda ni berisiko pada rahim? Eee… takutlah!”
Kalau cakap pasal IUCD atau IUD, mesti ramai wanita yang mula berkerut dahi memikirkannya.

Yalah, sekali tengok saja alat tu boleh buat kita rasa ngilu, apatah lagi memikirkan bagaimana ia akan dipasang dalam rahim. Macam ngeri kan?
Sebenarnya IUCD adalah salah satu amalan perancang yang dikira sebagai sangat efektif untuk menjarakkan kehamilan.

Jadi sebelum anda reject terus kaedah perancang IUCD, cuba ketahui dulu beberapa perkara tentang alat pencegah kehamilan jenis ini.

8 Perkara Tentang Perancang IUCD / Alat Dalam Rahim (ADR)
1. Apakah Kaedah Perancang IUCD
Intrauterine Contraceptive Device (IUCD), Intrauterine Device (IUD)  atau dalam bahasa Melayunya Alat Dalam Rahim (ADR) adalah adalah sejenis alat pencegah kehamilan yang boleh didapati di Malaysia.
Ia berbentuk seperti huruf ‘T’ dan ditempatkan di dalam rahim melalui faraj.
Alat ini berfungsi mencegah pelekatan janin pada dinding rahim untuk menghalang persenyawaan ovum.
Foto Kredit: mirena-us.com

2. Jenis IUCD Yang Terdapat Di Malaysia
Menurut Dr Rusyainie Ramli, terdapat 2 jenis perancang IUCD yang ada di Klinik Kesihatan kita iaitu:

ADR-kuprum: jenis yang ada kuprum
ADR-LNG: jenis yang ada hormon ADR-LNG.

ADR-Kuprum

Sperma susah nak bergerak dalam rahim sebab ada halangan.
Ovum dan sperma susah nak jumpa.
Lapisan dalam rahim mengalami keradangan. Maka telur yang disenyawakan tak boleh melekat pada endometrium.

ADR-LNG

Ada kandungan hormon Levenorgestrel yang keluar sikit-sikit setiap hari.
Sama fungsi macam ADR-kuprum tapi lebih jauh berkesan sebab endometrium tak menebal, maka telur yang dah bersenyawa tu tak sesuai nak menempel.
Yang ada di negara kita namanya MIRENA.
Pemasangan selama 5 tahun. Tetapi harganya mahal.

ADR-kuprum ni maksudnya ada lingkaran kuprum di ADR yang berkerangka plastik. Dengan adanya kuprum, ia lebih berkesan dan selamat. Di Klinik Kesihatan, ada Cu-250. Manakala di Klinik LPPKN terdapar jenis Multiload Cu-250 (bertahan selama 3 tahun) dan Cu-375 (bertahan selama 5 tahun).

3. Tempoh Penggunaan & Kadar Keberkesanan
Bergantung pada jenis IUCD yang dimasukkan, ia akan melindungi anda untuk 3-5 tahun daripada mengandung.
Alat dalam rahim atau perancang IUCD ini sangat berkesan kerana dianggarkan hanya 8 dari 1000 pasangan yang menggunakannya hamil dalam masa 1 tahun manakala untuk Mirena, 2 dalam 1000.
4. Harga IUCD Di Malaysia
Harga IUCD di Malaysia bergantung kepada jenis yang dipasang.
Berikut adalah harga pemasangan IUCD di klinik swasta dan kerajaan secara anggarannya di Malaysia.

IUD Hormon : RM80-RM110 (di klinik LPPKN)
IUD tembaga : RM600 bergantung pada klinik swasta
Hospital kerajaan :RM1 atau percuma.
Proses pengeluaran IUCD: RM20 (di klinik LPPKN)

Foto Kredit: says.com
5. Prosedur Memasukkan IUCD
Menurut Doctor On Call, IUCD boleh dimasukkan dalam bila-bila masa dengan syarat kita pasti yang kita tidak hamil.
Maka proses untuk masukkan IUCD di buat di klinik kesihatan, ia selalunya dilakukan ketika wanita sedang mengalami haid.
IUCD kemudian dipasang menggunakan peranti sisipan plastik kecil dan ia dimasukkan melalui serviks ke dalam rahim.
Sebaik selesai pemasangannya, mungkin akan merasakan sedikit rasa kekejangan atau pendarahan vagina ringan. Keseluruhan proses ini boleh mengambil masa lebih kurang 10-15 minit.
Tali nilon pada alat ini sangat penting bagi memastikan ia berada pada kedudukannya dan masih berada dalam rahim. Jika anda risau ianya hilang, pemeriksaan ultrasound boleh dijalankan bagi mengesan kedudukannya.

6. Kelebihan IUCD
Antara kelebihan atau kebaikan menggunakan IUCD sebagai kaedah pencegah kehamilan adalah:

Kosnya murah
Sangat berkesan
Tidak mengandungi sebarang hormon (kecuali jenis MIRENA)
Selamat dipakai semasa menyusukan anak
Tidak perlu kerap untuk rawatan susulan kecuali ada masalah dan untuk pap smear
Terus kembali subur selepas ia dikeluarkan
Untuk Mirena – memberikan perlindungan dari kanser endometrium
Jarang mengalami kenaikan berat badan

Foto Kredit: medicalnewstoday.com
7. Risiko / Kekurangan IUCD
Setiap kaedah pencegah kehamilan sebenarnya mempunyai risiko masing-masing. Ia juga bergantung kepada kesesuaian tubuh seseorang terhadap satu-satu jenis kaedah yang dipilih.
Antara risiko atau kekurangan kaedah perancang IUCD ini adalah:

Ada pesakit yang nengalami haid yang lebih banyak atau panjang dari biasa.
Jangkitan dalam rahim – jarang sangat berlaku.
Hanya doktor terlatih yang boleh kendalikannya untuk pemasangan dan pengeluaran.
Haid yang terlalu banyak / sedikit
Senggugut
Jangkitan kuman dalam rahim (namun jarang berlaku)
Kehamilan di luar rahim

8. Proses Mengeluarkan IUCD
Proses mengeluarkan IUCD selepas cukup tempoh selalunya tak ada masalah pun. Mudah saja.
Jika kedudukan IUCD bermasalah, doktor akan merujuk anda ke hospital untuk prosedur hysteroscopy dalam keadaan bius bagi pembedahan kecil.
Rujuk lampiran di bawah bagi info lanjut tentang IUCD melalui risalah LPPKN.

Pilih Ikut Kesesuaian Diri & Nasihat Doktor
Pendek kata, apa pun kaedah merancang keluarga mempunyai kebaikan dan risiko yang tersendiri. Maka bergantung kepada kita jenis manakah yang menjadi pilihan masing-masing berdasarkan perbincangan dengan doktor.
Diharapkan dengan maklumat ini, wanita tidaklah terlalu fobia untuk mempertimbangkan penggunaan IUCD sebagai salah satu kaedah perancang keluarga yang diyakini.


Boleh Walk-In Ke JPJ, Ini Harga Renew Lesen Memandu Terkini 2021

HARGA RENEW LESEN MEMANDU TERKINI 2021
Sedar tak sedar, lesen kereta dan motorsikal kita hampir tamat tarikh tempoh. Ada perubahan ke pada cara ‘renew’ lesen dan harganya? Jom kita ketahui cara ‘renew’ lesen.

Berita baik untuk semua rakyat Malaysia yang telah lengkap dua dos vaksinasi, anda kini boleh walk-in terus ke mana-mana Pejabat JPJ untuk ‘renew’ lesen dan urusan kereta lain.
Tak perlu lagi buat  ‘appoinment’ secara online. Pejabat PUSPAKOM pun sudah dibuka untuk urusan kenderaan lain.

Perkara ini telah disahkan melalui hebahan oleh Datuk Seri Wee Ka Siong selaku Menteri Pengangkutan.

Selain cawangan JPJ, lesen memandu juga boleh diperbaharui di Urban Transformation Centre (UTC) dan Pejabat Pos Malaysia.

Kredit Foto : mysumber.com
Harga Renew Lesen Memandu 2021 Di JPJ & Pejabat Pos
Tempoh memperbaharui lesen memandu hanya dibenarkan adalah 1, 2, 3, 4 dan 5 tahun sahaja.
Maklumat bagi harga dan dokumen yang diperlukan bagi memperbaharui lesen memandu adalah seperti berikut :
Harga Renew Lesen Kereta Terkini
• 1 tahun – RM30
• 2 tahun – RM60
• 3 tahun – RM90
• 4 tahun – RM120
• 5 tahun – RM150
Harga Renew Lesen Motosikal Terkini
• 1 tahun – RM20
• 2 tahun – RM40
Harga untuk urusan perbaharuan lesen memandu bagi kategori lain-lain adalah seperti berikut :

Kredit Foto : mysumber.com
Urusan ‘renew’ lesen di bawah kategori LDL dan CDL boleh dilakukan di mana-mana cawangan Pejabat Pos berdekatan.
Tetapi untuk lesen PDL (Probational Driving License/ Lesen Memandu Percubaan) dan GDL (Goods Driving License/Lesen Kenderaan Barangan) hanya boleh dilakukan di cawangan JPJ sahaja.
Cara Renew Lesen Secara Walk-In di JPJ, Pejabat Pos dan UTC
Cara Renew Lesen Memandu Secara Walk-In

Hadir ke Pejabat Jabatan Pengangkutan Jalan yang berdekatan.
 Sila bawa MyKad/Pasport asal dan lesen memandu asal/salinan. & sediakan wang secukupnya mengikut tempoh yang diinginkan. Buat individu yang baru pertama kali perbaharui lesen, anda perlulah bawa slip lesen bersama.

Buat yang belum boleh hadir ke pejabat JPJ atau Pejabat Pos secara walk-in, anda juga boleh perbaharui lesen secara online dari rumah.
Anda boleh lakukannya dengan dua cara iaitu melalui laman web MySikap atau MyEG.
Cara Perbaharui Lesen Online Melalui MySikap
Pengguna perlulah mendaftar akaun terlebih dahulu untuk melakukan urusan atas talian di MySikap. Cara mendaftar adalah seperti berikut :
1. Layari laman web Mysikap di portal MySikap . Tekan pada Log Masuk Kali Pertama untuk daftar akaun.
2. Isi semua maklumat yang diperlukan bertanda * dan masukkan kod sekuriti yang diberikan.
3. Semak semua maklumat dan pastikan betul. Kemudian, ‘tick’ pada kotak pengesahan dan tekan butang Hantar.
4. Satu mesej akan dikeluarkan. Pilih Ya.
5. Setelah pendaftaran akaun berjaya, anda akan diberikan kata laluan pertama ke e-mel
Nota: Kata laluan yang diberkan hanya sah untuk 7 hari sahaja. Jika melepasi tempoh, anda perlulah daftar semula.

Kredit Foto : mysumber.com
Log Kali Pertama di MySikap
1. Layari semula laman web JPJ di pautan tadi.
2. Isikan nombor kad pengenalan dan gunakan kata laluan yang diberikan di e-mel untuk log masuk untuk kali pertama.
3. Masukkan kod sekuriti dan klik log masuk.
4. Setelah anda log masuk, tukarkan kata laluan baru dan isikan soalan sekuriti yang disediakan.
5. Selesai anda tukar kata laluan baru, log masuk sekali lagi dan anda boleh mulakan urusan anda di portal MySikap.
Cara Renew Lesen di MySikap
1. Untuk renew lesen memandu, klik pada Lesen Menandu
2. Kemudian, tekan submenu Pembaharuan Lesen Memandu
3. Isikan maklumat yang diperlukan untuk perbaharui lesen.
4. Lakukan pembayaran secara ‘online’. Kemudian semak dan sahkan permohonan lesen memandu anda.
5. Maka selesailah permohonan anda. Lesen memandu baru anda akan dihantar mengikut pilihan yang telah dibuat.

Kredit Foto : mysumber.com
Cara Renew Lesen di Portal MyEG
Seperti mySikap, anda juga perlu daftarkan akaun untuk mula berurusan. Cara-caranya adalah seperti berikut :
1. Klik di pautan https://www.myeg.com.my/register untuk daftar akaun.
2. Bila anda sudah ada akaun, anda boleh log masuk di pautan https://www.myeg.com.my/login.

Kredit Foto : mysumber.com
Cara Renew Lesen Di MyEG
1. Untuk mulakan, klik pada butang Jabatan Pengangkutan Jalan
2. Kemudian tekan pula pada Baharui Lesen Memandu
3. Isikan maklumat selengkapnya.
4. Buat pembayaran secara online.
5. Sekiranya memilih secara penghantaran, isikan alamat rumah yang ingin dihantarkan dan klik Submit/Hantar.
Mudah bukan untuk ‘renew’ lesen memandu sekarang?
Anda boleh lakukan pembaharuan lesen secara ‘online’ ataupun terus ke Pejabat JPJ atau Pejabat Pos berdekatan.
Tapi, anda tidak perlulah tergesa-gesa kerana tempoh pengecualian pembaharuan lesen dan cukai jalan (road tax) telah dilanjutkan hingga 31 Disember 2021!


Harga Runtuh! Murah! Kelengkapan Sukan Original! Khas Buat Anda Promosi Secara Besar Besaran.. Citta Mall Jom!❤

Fuyoo! Harga runtuh ni! Biar betul? Murah gila.. Jualan secara-besar-besaran untuk anda semua! Jadi apa lagi anda tunggu, jom dapatkan kelengkapan sukan hari ini.. Ye lah! Harga terbaik di pasaran dan paling penting barang original! Bukan fake tau! Mana nak dapat promosi macam ni oittt! Hanya di tingkat 2, Citta Mall sahaja ye.
Apa lagi anda tunggu! Pilih apa yang anda nak.. Semua ada kot! Kasut? Baju? Botol air? Bag? Semua ada! Tapi kena cepat la sementara stock masih ada.

PELBAGAI JENAMA TERKEMUKA! HARGA MELETOP KEBABOOM! JOM SHOPPING SEKARANG!
Wow dahsyatnya! Inilah jualan gudang terhebat khas buat anda. Jadi tunggu apa lagi jom beramai-ramai singgah Citta Mall bermula dari sekarang hingga 17 September ni ye. Promosi yang bermula sejak 10 Ogos lalu, ternyata telah mendapat sambutan hangat daripada orang ramai..  Serius memang meletop giler la sale ni!Kena la set date anda untuk singgah di sini. Yeay!
KUALITI TERBAIK! PELBAGAI PILIHAN! TIADA TANDINGAN! INILAH JUALAN PALING AWESOME

Memberikan anda barangan dengan kualiti terbaik dan harga termurah, anda pasti tidak akan kecewa jika singgah di sini untuk dapatkan kelengkapan sukan keperluan anda. Kenapa admin kata begitu? Sebabnya di Citta Mall, mereka berikan anda hanya yang terbaik dengan penjimatan terhebat. Jadi lepas ni nak bersukan pun dah tak jadi masalah lagi. Nak hiking hari-hari pun boleh.

WOW RAMAINYA ORANG! ADA APA TU? OH JUALAN KELENGKAPAN SUKAN ORIGINAL! TERBAIKLAH!

Tengok la tu.. Ramai betul orang yang singgah dan shopping di sini. Macam-macam ada.. Tinggal pilih je lagi. Ada pelbagai jenama kasut terkemuka dengan fungsi yang berbeza. Bersukan bukan lagi satu masalah apabila anda mempunyai kelengkapan yang tepat dengan kualiti hebat! Aduhai.. Admin pun tergoda sebenarnya. So, set date anda dan cepat-cepat singgah ke tingkat 2, Citta Mall ye. Ingat tau sampai 17 September ni sahaja. Kalau terlepas nangis nanti!
BELI ONLINE PUN BOLEH! SIAP BOLEH DAPAT BAUCER.. TAPI ADA SYARATNYA!

Nak beli online dan dapatkan diskaun? Senang je anda hanya singgah di  Citta Mall dan beli kelengkapan sukan anda di sana sebanyak RM 100 kemudian anda akan dapat voucher untuk shopping di sportsclick.my pulak. Bestkan? Macam mana pun promo code hanya boleh digunakan semasa pembelian buat kali pertama dengan jumlah RM 100++ di sportsclick.my.. Anda boleh nikmati diskaun dari RM 10 hingga RM 50. Banyakkan? Syok gila!
Jadi tiada alasan lagi untuk anda lepaskan sale yang sedang berlangsung di tingkat 2, Citta mall dan dilaman portal sportsclick.my  sebelum 17 September tau! Kini semuanya berada dihujung jari atau anda boleh singgah terus ke tingkat 2, Citta mall, Petaling Jaya.


Harga Runtuh, Terlajak Murah Di One Living Seri Kembangan Dan Seremban. Potongan Harga Sehingga 80%!

Kelengkapan elektrik boleh dikategorikan sebagai kelengkapan untuk kehidupan yang lebih selesa dan sempurna. Peti sejuk, mesin basuh dan televisyen adalah antara barangan elektrik yang wajib ada di setiap rumah. Namun, apa yang sering merunsingkan adalah harga barangan elektrik yang tidak menentu. Walaupun ia boleh dikatakan sebagai keperluan, namun bukan semua orang mampu memilikinya.
Promosi hebat One Living!
Jangan khuatir, kini di One Living semua orang mampu memiliki barangan elektrik berjenama dengan harga yang sangat berpatutan.  One Living Seri Kembangan akan mengadakan jualan besar-besaran iaitu dengan potongan harga sehingga 80% pada 25 dan 26 Februari ini! Promosi ini akan bermula pada jam 10 pagi hingga 9 malam dan akan berlangsung selama dua hari sahaja dengan terdapat lebih daripada 20 jenama barangan elektrik yang akan dijual pada hari tersebut.

Selain itu, berita baik bagi penduduk Seremban, One Living akan membuka sebuah lagi cawangan mereka di sana pada 3 hingga 5 Mac ini bermula jam 10 pagi hingga 9 malam. Jadi, sempena pembukaan cawangan ke 28 ini, One Living sekali lagi bermurah hati menawarkan promosi hebat dengan potongan harga sehingga 80% khas buat pelanggan setia mereka!
Harga Runtuh!
Antara yang menarik, anda boleh dapatkan mesin basuh LG dengan hanya RM479 dan LG 60″ 4k Smart TV dengan hanya RM3999. Selain dari itu, barangan elektrik seperti lampu juga boleh didapati dengan harga serendah RM39 sahaja. Sememangnya ini adalah ‘harga runtuh’ yang anda tidak akan dapat di tempat yang lain!

https://www.facebook.com/pg/onelivingsdnbhd/photos/?tab=album&album_id=1090946441027176

https://www.facebook.com/pg/onelivingsdnbhd/photos/?tab=album&album_id=1090946441027176
REBUT PELUANG INI!

Sungguh menarik dan berbaloi-baloi bukan, promosi yang ditawarkan? Jadi, jangan lepaskan peluang keemasan dengan berkunjung ke One Living Seri Kembangan dan Seremban untuk membeli barangan elektrik idaman anda sebelum terlambat. Anda dinasihatkan untuk datang awal sebelum kehabisan stok.
LOKASI :
ONE LIVING SERI KEMBANGAN
ALAMAT : 75 & 77, Jalan LP 1A/2, Taman Lestari Perdana,
43300, Seri Kembangan, Selangor. (Berdekatan Equine Park Jusco)
WAZE : One Living Seri Kembangan (16SK)
GOOGLE MAP : (https://goo.gl/5klLLy)

ONE LIVING SEREMBAN
ALAMAT : 65, 65A & 65B, Jln Tuanku Antah,70100, Seremban, Negeri Sembilan.
WAZE : One Living Seremban
GOOGLE MAP : https://www.google.com/maps/place/One+Living+Seremban/@2.7151219,101.9253914,13z/data=!4m8!1m2!2m1!1sone+living+seremban!3m4!1s0x31cde77d39a4588f:0x596991f33af33562!8m2!3d2.7164958!4d101.9453603
Untuk maklumat lanjut mengenai promosi hebat ini, anda boleh layari laman Facebook One Living Sdn Bhd atau hubungi 1700-81-8480.


Bentley Hasilkan 6-in-1 Stroller Yang Boleh Bertukar Jadi Basikal Roda Tiga

Nampaknya jenama kereta mewah Bentley kini beralih angin dengan menghasilkan ‘kereta’ bayi. Tapi, kereta sorong atau stroller bayi ini bukan biasa-biasa, ia direka khas dengan fungsi 6-dalam-1 yang membolehkannya bertukar fungsi bersesuaian dengan usia bayi anda.
Dengan kolaborasi Bentley Motors, hasil inovatif mereka ini mengkombinasikan gaya elegan serta fungsi yang sangat praktikal.

6 Fungsi Dalam Bentley Stroller / Tricycle
Ada 6 fungsi yang terdapat pada produk ini.

Dengan fungsi yang pelbagai, Bentley menyasarkan produk ini boleh digunakan oleh bayi seawal usia 6 bulan hingga 5 tahun. Semasa bayi boleh digunakan sebagai kereta sorong / stroller. Dan bila anak dah semakin besar, boleh guna jadi basikal roda tiga pula!

Ia boleh ditransformasi mengikut kesesuaian anda pada bila-bila masa, seperti dalam gambar di bawah.
Foto Kredit: pinterest.com
Ciri-ciri Keistimewaan
Antara ciri-ciri keistimewaan Bentley Stroller / Tricycle ini termasuklah:
A) Fungsi tayar bebas – membenarkan ibu bapa mengawal pergerakan dengan mudah
B) Kanopi boleh laras – sesuai untuk semua jenis cuaca
C)  Detachable seating guard – menambahkan keselesaan semasa duduk
D) Footrest – elakkan kaki ‘tergantung’
E) Tempat duduk ergonomik – boleh berpusing untuk keselesaan eye contact
F) Tayar angin – untuk perjalanan yang lebih lancar,  ia adalah replika yang digunakan oleh model kereta Bentley Continental GT Speed
G) Pedal anti-licin – mengelakkan kemalangan
H) Tetingkap – memudahkan ibu bapa memantau kedudukan bayi
I) Sayap roda – melindungi daripada kekotoran dan habuk
J) Brek belakang – membolehkan ia berhenti dengan selamat
K) Dukungan belakang boleh laras – untuk posisi berbeza
L) Tali pinggang keselamatan boleh laras

Lihat saja dalam video di bawah, ciri-ciri yang terdapat dalam stroller / tricycle Bentley benar-benar menjadikannya sebuah rekaan inovatif, unik, dan bergaya!

Harga Pasaran
Harga pasaran bagi stroller / tricycle Bentley ini adalah sekitar 450USD, iaitu kira-kira RM1770. Nak kata mahal, tidak jugalah sebab banyak stroller yang berkualiti juga didapati dengan range harga sedemikian contohnya Babyzen Yoyo.
Tapi yang menariknya, produk keluaran Bentley ini boleh dipakai lama sebab boleh bertukar menjadi basikal roda 3 apabila anak semakin besar. Kira berbaloilah kan?

Menarik Juga, Kan?
Macam mana? Menarik juga hasil kreativiti Bentley Motors ini, bukan? Dengan menjadikannya pelbagai fungsi, tentu ibu bapa akan rasa tertarik untuk mendapatkannya untuk kegunaan jangka masa panjang.
Oh ya, buat masa sekarang, produk ini telah dipasarkan di Amerika Syarikat, Eropah, Australia, dan New Zealand. Pasaran di Malaysia belum sampai lagi. Tapi mungkin boleh beli secara online.
Ia didatangkan dengan 4 pilihan warna menarik. Untuk keterangan lanjut, boleh layari https://bentleybabies.com/


Kelebihan Sunat Laser, Teknik ‘Bakar’ Kulit Untuk Kurangkan Rasa Sakit Anak & Cepat Sembuh

‘Sunat’ atau ‘berkhatan’ merupakan perkataan yang paling mengerikan bagi kanak-kanak lelaki. Mana tidaknya, apabila mencapai usia tertentu dan selalunya dalam lingkungan usia 6 tahun, mereka akan melalui proses berkhatan sama ada secara tradisional atau menggunakan teknik sunat laser.
Mungkin ramai dalam kalangan mak ayah yang masih kurang tahu bahawa berkhatan atau sunat menggunakan cara laser ini mempunyai banyak kelebihan. Paling penting adalah cara penjagaan juga tidak terlalu rumit dan kurang risiko pendarahan melampau.

Baca juga: Alamak! Saiz Zakar Yang Dah Mantap Boleh Mengecil Bila Berat Badan Dah Overweight? Risau…
KELEBIHAN SUNAT LASER YANG MAK AYAH KENA TAHU

Ramai yang sangka kaedah sunat laser yang digunakan untuk khatan adalah seperti pedang dalam filem StarWars (hanya guna cahaya laser). Tidak rupanya..

Sebenarnya kaedah yang sering dirujuk sebagai sunat laser adalah menggunakan diathermy iaitu sejenis rod pemanas elektrik yang digunakan untuk memotong kemaluan dengan cara ” membakar” agar kulit dapat dipotong cantik dalam masa yang sama mematikan saluran darah di zakar .
Cara konvensional sebelum ini adalah dengan menggunakan pisau/ atau gunting. Kaedah ini mempunyai kekurangan waktu sembuh lebih lama. Kaedah sunat laser mempunyai banyak kelebihan dan menjadi pilihan ramai doktor, namun ada risiko terpotong kepala penis.
Selain kaedah sunat laser dan konvensional, ada kaedah moden lain menggunakan clamp dan stapler. Berikut merupakan kelebihan sunat laser yang mak ayah kena tahu:
1.Lebih ringkas, kos efektif
2.Kurangkan risiko pendarahan
3. Prosedur lebih cepat
4.Potongan lebih kemas
5.Kaedah sama untuk pembedahan lain
LUKA AKAN SEMBUH LAMBAT KALAU ADA SIMPTOM INI

Namun, perlu diingatkan bahawa luka sunat yang normal itu sama ada dengan cara gunting, sunat laser atau sunat clamp akan sembuh setelah 7 ke 14 hari. Mungkin ini juga akan memakan masa lebih lama jika wujud sebarang masalah seperti yang disenaraikan oleh Seattle Children’s, jika ada simptom berikut berlaku:
-Alat sulit berubah warna kebiruan atau kehitaman
–Alat kelamin bengkak dengan teruk dan berdenyut
-Alat kelamin mula muncul nanah yang berbau
-Sukar atau tidak boleh untuk kencing lebih 8 jam
-Darah keluar banyak daripada bekas luka lebih 3 hari
-Demam pada suhu yang sangat tinggi
–Luka pada alat kemaluan sakit dan tidak sembuh selepas 2 minggu
Oleh itu, teliti luka sunat anak-anak supaya tidak berlaku sebarang masalah lain dan mak ayah juga boleh cuba cara sunat laser untuk mengurangkan pendarahan semasa luka.
Sumber: Public Health


5 Perkara Perlu Tahu Tentang Suntikan Tifoid Untuk Pengendali Makanan

“Eh, kalau nak berniaga makanan bulan Ramadhan ni nak kena ambil suntikan tifoid lah… Kenapa nak kena ambil suntikan tifoid ni? Berapa harganya? Mahal ke? Dekat klinik kerajaan ada ke?”
Seperti yang dimaklumkan oleh KKM, peniaga makanan yang beroperasi sepanjang tempoh PKP terutamanya e-bazar Ramadan ini bukan sahaja dikehendaki mendaftar dengan pihak berkuasa tempatan (PBT), malah perlu mengambil suntikan tifoid supaya tiada jangkitan penyakit bawaan makanan dilaporkan.

Apakah penyakit yang boleh disebabkan oleh bakteria tifoid ini dan di manakah kita boleh mendapatkan suntikan ini?
Jom kita baca selanjutnya.

5 Perkara Perlu Tahu Tentang Suntikan Tifoid : Harga, Klinik & Kepentingannya
Berikut adalah beberapa perkara yang perlu kita tahu tentang suntikan tifoid di Malaysia.

1. Apa Itu Demam Kepialu ( Demam Tifoid )
Menurut InfoSihat.gov.my, demam tifoid adalah satu jangkitan bawaan makanan disebabkan oleh bakteria Salmonella typhi (S. typhi).
Bakteria ini terdapat di dalam darah, urin dan najis pesakit dan juga najis pembawa.
Pembawa bakteria ini adalah seorang yang mempunyai bakteria tifoid tetapi tidak mempunyai gejala demam tifoid. Mereka ini sukar dikesan dan sentiasa mengeluarkan bakteria tifoid di dalam najis dan seterusnya menjangkiti orang lain.
Bakteria Salmonella typhi / Foto Kredit: MyHealth
2. Kepentingan Suntikan Typhoid
Demam kepialu atau demam tifoid ini boleh merebak melalui pengendali makanan melalui makanan yang disediakan oleh pembawa / pesakit ini.
Selain itu, ia juga boleh merebak melalui hinggapan lalat, bekalan air yang tidak bersih, atau makanan dan minuman yang tercemar oleh najis.
Oleh itu, penting bagi seseorang pengendali makanan mendapatkan vaksin ini bagi memastikan mereka tidak menjadi pembawa dan seterusnya menjangkiti orang lain.
Pesakit boleh mengalami pendarahan dan bahagian yang dijangkiti di dalam ususnya boleh pecah atau bocor. / Foto Kredit: MyHealth
3. Gejala Demam Kepialu & Bahayanya
Sekiranya seseorang dijangkiti, gejala yang dirasai adalah seperti:

Demam panas berpanjangan
Sembelit
Sakit kepala
Cirit birit
Sakit perut
Sakit badan / lemah / letih lesu
Kurang selera makan
Mata layu dan cengkung
Tidak sedarkan diri dan meracau
Ruam (bintik merah pada bahagian atas badan)

Demam tifoid ini boleh mengancam nyawa jika tidak mendapatkan rawatan awal.
Antara bahayanya adalah:

Pesakit boleh mengalami pendarahan dan bahagian yang dijangkiti di dalam ususnya boleh pecah/bocor
Menyebabkan kematian jika tidak mendapat rawatan awal dan secukupnya.
Dua (2) hingga 5 peratus kes menjadi “carrier” atau pembawa kronik kerana bakteria masih wujud dalam saluran biliari walaupun gejala telah tiada.

4. Harga Suntikan Tifoid Di Malaysia
Sebelum mengetahui harga suntikan, tentu ramai yang nak tahu di mana kita boleh dapatkan suntikan tifoid ini di Malaysia.
Untuk pengetahuan, suntikan tifoid boleh didapati di klinik-klinik swasta, klinik kerajaan dan sesetengah Majlis Daerah / Pihak Berkuasa Tempatan turut menyediakan kemudahan ini.
Harga suntikan tifoid di Malaysia adalah sekitar RM45-RM80, bergantung kepada klinik, lokasi serta jenis vaksin. Suntikan ini biasanya bertahan sehingga 2-3 tahun.
Contoh maklumat suntikan typhoid di Portal Rasmi Majlis Bandaraya Ipoh
Contoh maklumat tentang suntikan tifoid oleh DBKL.
5. GrabFood Antara Yang Mewajibkan Suntikan Tifoid
Pengendali makanan berdaftar seperti GrabFood contohnya, telah mewajibkan semua penghantar mereka mendapatkan suntikan tifoid. Pra-syarat ini berkuatkuasa pada 8 Ogos 2018 untuk meningkatkan standard keselamatan dan kebersihan perkhidmatan GrabFood.
Malah, pihak pentadbir akan menanggung pembayaran imunisasi ini dengan pembayaran maksima sebanyak RM41 sebagai insentif bagi memastikan semua penghantar mereka mendapatkan suntikan ini.

Amalkan Juga Langkah Keselamatan Pengendalian Makanan
Selain mendapatkan suntikan tifoid, semua peniaga dan pengendali makanan atas talian juga perlu memastikan:

Premis makanan bersih
Menjaga kebersihan diri termasuk membasuh tangan sebelum menyediakan makanan dan selepas ke tandas.
Telah mendapat suntikan vaksin tifoid.
Sentiasa memakai apron yang bersih serta penutup kepala dan kasut yang bertutup semasa mengendalikan makanan.
Bahan mentah untuk masakan mestilah segar.
Proses nyahbeku daging atau ayam perlu sempurna.
Mencuci makanan dengan menggunakan air terawat yang mengalir
Masak menggunakan air terawat
Makanan perlu dimasak dengan sempurna sehingga suhu didih.
Makanan yang telah dimasak diasingkan dari yang mentah.
Makanan yang telah dimasak hendaklah disimpan dalam bekas bertutup untuk mengelakkan urungan lalat.
Menghabiskan makanan dalam masa 4 jam selepas ia disediakan.
Makanan yang disimpan pada suhu 0°C – 4°C
Makanan yang dipanaskan semula melebihi suhu 6°C.
Menggunakan penyepit atau sudu yang bersih untuk menghidangkan dan mengambil makanan.
Sentiasa memastikan air minuman menggunakan air yang telah dididihkan atau boleh menggunakan air minuman berbungkus.

Dalam menghadapi situasi wabak ini, eloklah kita sama-sama memastikan faktor keselamatan makanan turut terjaga agar mengelakkan keadaan bertambah parah dengan jangkitan penyakit lain ok!


Anak Letih Balik Taska Sebab Tak Cukup Tidur? Mak Ayah Kena Buat Apa?

Sudah semestinya ramai dalam kalangan ibu bapa yang menghantar anak-anak yang masih kecil ke pusat penjagaan seperti taska. Bukan sahaja pusat penjagaan anak-anak, malah taska juga adalah tempat yang mengajar anak-anak tentang perkara asas aktiviti seharian.
Namun, perasan atau tidak bila anak-anak pulang sahaja dari taska mereka kelihatan agak letih walaupun sudah mempunyai waktu tidur yang ditetapkan oleh pihak pengurusan taska tersebut. Kenapa jadi begitu dan apa mak ayah perlu lakukan? Berikut merupakan perkongsian kisah dari seorang konsultan bayi menerusi Facebook Baby Language untuk panduan mak ayah.

Baca juga: Ini Contoh Taska/Pengasuh Yang Bagus, Mak Ayah Kena Alert!
ANAK LETIH BALIK DARI TASKA SEBAB TAK CUKUP TIDUR?

Apa ibubapa boleh buat untuk hadapi perkara ini? Ketika baby Umar dan ibubapanya sampai di baby cry support center Sabtu lepas, Umar baru saja bangun dari tidur di sepanjang perjalanan ke sini.

Maka, mood nya memang sangat ceria. Senyuman, pandangan mata, riuh mulut dan keletahnya buat saya kegeraman sebab sangat comel!. Rasa macam nak ambil dan gumal-gumal saja Umar. Tak boleh terbayang rupa si comel Umar jika bertukar jadi baby yang ‘grumpy’, bad mood, mengamuk dan ‘susah’ sampai buat ibunya stress seperti yang tertera di dalam maklumat borang khidmat konsultasi.
Hasil ‘soal siasat’ keadaan permasalah Umar, saya senaraikan beberapa saranan saya mana tahu boleh jadi panduan buat ibubapa lain yang mungkin berhadapan dengan isu yang serupa.
1. Bagi ibubapa yang berkerja di mana anak di jaga oleh pihak lain sepanjang siang, ibubapa perlu tahu bahawa prestasi tidur anak semasa di jagaan pihak ketiga AMAT- AMAT mempengaruhi mood dan kualiti tidur anak pada malam hari setelah di ambil alih oleh ibubapa.
Bayi yang overtired AKAN buat kelakuan-kelakuan di bawah ini:
– mengamuk teruk
– jadi hyper macam nak main dan berjaga
– nampak mamai (sleepy) /cuba nak lelap namun terlalu susah. Asyik buka-tutup mata, menguap banyak kali,resah dan garu mengaru lama
– jika terlelap, jadi tak lena.
Akibatnya, isu-isu biasa berikut seringkali terjadi:
– anak masuk tidur malam terlalu lewat sebab nampak macam ‘bertenaga’
– tidur -terjaga berkali- kali sebelum dapat tidur dengan elok. Misalnya ulang tidur-berjaga sejak 7 -12 malam dan hanya OK setelah lepas jam 12 malam ATAU tidur elok sejak pulang dari taska sampai sebelum tengah malam, namun terjaga berulang kali resah gelisah mulai tengah malam ke subuh
– susah di tenangkan setiap kali terjaga di antara waktu tidur
RUPANYA ANAK-ANAK ‘OVERTIRED’…

Ini semua berlaku akibat hormon stress (cortisol) yang tinggi dalam badan anak-anak overtired. Overtired paling biasa berlaku dari 2 punca:
– Tidur siang terlalu sikit/tak cukup. E.g usia 5 bulan seperti Umar perlukan 13-14 jam tidur sehari. Jika pada waktu malam Umar telah tidur sebanyak 10 jam, maka Umar perlukan baki 3-4 jam TOTAL tidur pada waktu siang. Jika Umar gagal dapatkan 3-4 jam ini, disinilah punca overtired
– Berjaga lebih masa. E.g usia 5 bulan seperti Umar sesuai berjaga tak lebih 2.5 jam SETIAP kali di antara waktu tidur. Maka, jika tidur terakhir Umar ialah pada 12 tengahari – 2.30 petang kemudian Umar tiada tidur lagi sehingga lah ketika ibunya datang mengambilnya pada jam 6 petang, disitu punca overtired akibat berjaga lebih dari maksimum 2.5 jam.
2. Ya, agak sukar untuk para ibubapa menjaga bab prestasi tidur anak bila anak dijaga pihak ketiga pada waktu siang. Maka,
– Jika dapat berbincang dengan pengasuh untuk baiki prestasi tidur anak, itu sangat bagus
– Jika tak dapat baiki ke tahap yang sepatutnya namun pretasi keseluruhan tidur anak tidaklah begitu teruk, maka ibubapa ‘play along’ sajalah dengan keadaan mood semasa anak. Maksudnya:
– jika pada waktu ibubapa jemput anak pulang dan anak kelihatan sangat mengantuk – tidurkan dengan segera. Tak perlu fikir ‘sekejap lagi nak senja’ atau ‘nanti takut dia tak tidur malam kalau dah tidur sekarang’. NO! Baca balik kesan-kesan overtired yang telah saya tulis di atas. Jika tak mahu anak tidur terlalu lama pada lewat petang kerana takut anak segar pada waktu malam, hadkan tempoh tidurnya misalnya. benarkan dia tidur untuk 30-40 minit saja. BUKAN tahan dia tidur. Jika anak nampak perlukan bantuan tambahan misalnya perlu ibu dodoi sekejap walau selalunya dia tak perlukan, ibu bantulah kali ini kerana dia sedang bergelut keletihan.

-jika pada waktu ibubapa jemput anak pulang anak telah sangat meragam akibat overtired – CUBA (try not aim) tolong tidurkan anak dengan apa saja cara TETAPI HADKAN CUBAAN ANDA KEPADA ~ 15 MINIT sahaja. Kenapa 15 minit je?
3. Sebab, kalau anak itu masih di fasa letih di mana hormon tidurnya sedang tinggi, dia patut boleh terlelap dalam tempoh ~ 15 minit kerana setiap satu fasa tidur anak adalah 20-30 minit (light sleep :20-30 minit, deep sleep pun:20-30 minit).Maka, kalau ibubapa dah mencuba selama ~15 minit dan anak langsung tiada tanda-tanda boleh tidur- TAK PERLU BUANG MASA MENCUBA. Pasti ibu naik stress .
KALAU ANAK TAK BOLEH TIDUR, BIARKAN DIA BERAKTIVITI

Lagipun, INGAT, TIDUR IALAH BIOLOGI. Jika badan anak tak boleh ‘shut down’ akibat telah terlajak ke fasa overtired, DIA TIDAK AKAN BOLEH TIDUR DENGAN CEPAT WALAU BETAPA KUAT ANDA MENCUBA kerana hormon stress telah ambil alih dalam badannya yang sebabkan hormon tidur telah sangat rendah. Maka tak perlulah buang masa ye.
Biar saja anak lepas bebas buat aktiviti yang dia mahu , jika anak bukan jenis menjerit dan mengamuk bila overtired. Jika anak jenis mengamuk teruk-teruk bila overtired, fikir cara yang boleh alih perhatiannya dari mengamuk (stop mengamuk) supaya ibubapa pun tak stres menghadap anak:
-ajak pusing-pusing taman dalam stroller atau gendong
– ajak anak main playgroud
– ajak anak pusing-pusing naik kereta
– ajak anak main air /berendam air suam
Senang cakap: tak boleh tutup mata tak apa, asal ‘tutup mulut’. So tiada siapa yang stress. Kalau ibubapa jenis kental tahan dengar anak mengamuk tanpa cuba usaha nak alih perhatiannya agar diam, silakan.
Anak yang overtired AKAN boleh tidur semula setelah badannya keluarkan sebanyak mungkin hormon stress dari badannya: Berpeluh, menangis, buang air kencing atau keluar ikut air liur adalah antara cara hormon stres di bantu cepat keluar dari badan.

Maka, benarkan anak mengamuk menangis atau jadi hyper bebas berkeliaran melompat ke sana sini atau beli masa dengan ajak anak buat aktiviti seperti yang saya cadang di atas tadi agar dia reda walau tak boleh lelap.
Cuba tidurkan anak kembali setelah dia nampak tenang tetapi ‘sleepy’, nanti. Ketika anak telah overtired : IBUBAPA HANYA PERLU FIKIR CARA UNTUK ‘SURVIVE’ TEMPOH TERSEBUT DAN BUKAN PAKSA ACARA TIDUR UNTUK SEGERA TERJADI KERANA IA HAMPIR MUSTAHIL UNTUK BERLAKU.
Semoga bermanfaat. Ibubapa tahu. Ibubapa tenang hadapi kekacauan.
Sumber: Baby Language


Sekurang-kurangnya RM42j Untuk Upgrade, Zoo Taiping Perlu Lebih Ramai Pengunjung. Jom Support!

Walaupun mencatatkan peningkatan bilangan pengunjung, Zoo Taiping dan Night Safari, juga zoo tertua di negara ini, tidak memiliki sumber kewangan yang cukup untuk memulakan pelan pengembangan dan pelan pembangunan yang bernilai sekurang-kurangnya RM42juta.
Pengarahnya, Dr. Kevin Lazarus, berkata zoo itu menerima lebih daripada 200,000 pelawat sehingga Mei tahun ini, di mana ia menunjukkan peningkatan pengunjung sebanyak 13% berbanding tempoh yang sama tahun lepas.

Sekurang-kurangnya RM42juta Diperlukan
Dr Lazarus berkata keuntungan yang diperoleh daripada jualan tiket hanya membolehkan zoo itu menampung kos operasi sebanyak RM5 juta, termasuk RM2 juta untuk bekalan makanan untuk haiwan setiap tahun.
“Zoo memerlukan sekurang-kurangnya RM42 juta untuk melaksanakan program pembangunan yang akan dilaksanakan antara tempoh lima dan 10 tahun.”

“Program termasuk menaik taraf dan meningkatkan kandang, meningkatkan jumlah spesies, serta pembinaan kemudahan baru di zoo.”

“Kami memahami bahawa kosnya sangat tinggi untuk zoo untuk memulakan rancangan pembangunannya.
“Sebab itulah kami mencari bantuan daripada kerajaan pusat,” katanya kepada peserta program Kembara Media Perak 2019 baru-baru ini.
Foto Kredit: Astro Awani
Punca Pendapatan Utama Daripada Penjualan Tiket
Dr Lazarus berkata walaupun ada pihak yang tampil untuk mengambil bahagian dalam program pengambilan ‘haiwan angkat’, pendapatan utama zoo berasal dari penjualan tiket.
Tambah beliau lagi, pihak pengurusan zoo sentiasa mengemas kini pelan pembangunan induk setiap 4 hingga 5 tahun supaya pengunjung menikmati pengalaman terbaik.
Semasa tempoh puncak iaitu waktu cuti sekolah, beliau berkata, zoo itu mendapat sambutan hangat.
“Meskipun kami memiliki ruang parkir yang cukup pada hari-hari biasa, biasanya tidak cukup untuk memenuhi tuntutan semasa cuti sekolah. Untuk menangani masalah ini, zoo berharap dapat membina tempat letak kereta pelbagai peringkat dengan landskap yang betul jika kami menerima bantuan kewangan untuk melaksanakan rancangan pembangunan kami, ” katanya sambil menambah bahawa zoo itu menerima lebih daripada 640,000 pelawat tahun lepas.
Foto Kredit: perpaduan.gov.my
Harga Tiket Masuk Zoo Taiping & Night Safari
Yuran kemasukan ke Zoo Taiping adalah RM16 untuk orang dewasa dan RM8 untuk kanak-kanak berumur antara 3 dan 12, serta warga emas yang berusia 60 tahun ke atas.
Untuk Night Safari, yuran masuk ialah RM20 untuk orang dewasa dan RM10 dikenakan untuk kanak-kanak berumur antara 3 dan 12 dan warga emas berusia 60 tahun ke atas.
Night Safari beroperasi dari 8 malam hingga 11 malam pada hari biasa dan dari 8 malam hingga 12 tengah malam semasa cuti umum.
Foto Kredit: Perak Eco Tourism Cluster
Jom Sama-sama Kita Bagi Sokongan Pada Zoo Taiping!
Tak rugi berkunjung ke sini sebab menurut Dr Lazarus, terdapat 150 spesies haiwan di sini, termasuk harimau Malaya, singa Afrika dan panther hitam.
Menggunakan konsep terbuka, Zoo Taiping adalah satu-satunya Night Safari di Semenanjung Malaysia dan ketiga di rantau ini selepas Singapura dan Chiang Mai, Thailand.
Seronok juga bawa anak-anak pergi zoo kan? Harga tiket masuknya pun berpatutan.
Jadi, jom ramai-ramai kita support Zoo Taiping! Mereka pun mesti teruja dapat tengok haiwan di sana.

*Sumber: NST Online


Harga Topeng Muka & Hand Sanitizer Cekik Darah, Ini Cara Buat Aduan Guna ‘Check Scammers CCID’

Kerajaan sudah bersetuju menurunkan harga siling bagi topeng muka kepada RM1.50 sekeping, berbanding RM2 seperti diumumkan sebelum ini. Menteri Kanan (Keselamatan), Datuk Seri Ismail Sabri Yaakob, berkata kerajaan akan terus mengkaji harga siling itu dari semasa ke semasa dan mengumumkan kadar baharu sekiranya berlaku penurunan harga import topeng muka.
Namun, masih ramai dalam kalangan peniaga khususnya peniaga secara atas talian atau online mengambil langkah mudah dengan menjual topeng muka dan hand sanitizer pada harga yang mahal. Jadi, sebelum anda membeli pastikan anda semak dahulu status penjual tersebut supaya tidak tertipu!

ELAK PENIPUAN PEMBELIAN SECARA ONLINE
Banyak iklan-iklan atas talian (online) yang menjual topeng muka dan hand sanitizer gagal mematuhi 8 perkara ini. Sebagai pengguna, anda berhak mengetahui hal ini agar tidak berlaku sebarang penipuan ketika urusniaga dijalankan.
Layari aplikasi yang disediakan oleh Jabatan Siasatan Jenayah Komersil atau juga dikenali sebagai CCID PDRM ini untuk mendapatkan pengesahan nombor akaun dan status online seller ini di sini:

Sebagai pengguna, amatlah penting untuk anda meneliti barang terkawal yang ingin dibeli. Jika anda berurusan dengan pihak yang memberi nombor akaun bank, pastika anda membuat semakan akau bank online seller di laman web ccid.rmp.gov.my/semakmule/ . Manakala bagi anda yang berurusan dengan online seller di laman perniagaan online, anda boleh semak status online seller di http://biztrust.ssm.com.my
CHECK SCAMMERS CCID BOLEH BANTU
Apa yang memudahkan lagi orang ramai adalah dengan memuat turun Check Scammers CCID bagi membuat pengesahan barang dan harga siling barangan tersebut. Memang sangat mudah, nak guna aplikasi Whatsapp pun boleh.

*Jangan sampai tertipu dalam buat pembelian ya!
Sumber : Kementerian Kesihatan Malaysia


Harga Maksimum Topeng Muka Yang Ditetapkan KPDNHEP & Cara Buat Aduan Harga Melampau

Dalam musim Influenza dan Koronavirus ni, ramai yang pergi beli dan simpan stok topeng muka sebagai langkah persediaan dan berjaga-jaga.
Dengar kata stok topeng muka dan hand sanitizer di farmasi memang laku keras sekarang sampai ada yang ambil kesempatan menaikkan harga demi mengaut lebih banyak keuntungan.

Tahukah anda, topeng muka ini merupakan salah satu barang terkawal.
Ini bermaksud, ada harga maksimum yang telah ditetapkan bagi 5 jenis topeng muka di bawah Akta Kawalan Harga dan Antipencatutan 2011.

Harga Topeng Muka (Face Mask) Maksimum Borong & Runcit Bagi Topeng Muka Yang Ditetapkan Di Malaysia
Harga maksimum borong dan runcit bagi 5 jenis topeng muka adalah seperti berikut:
1. Topeng Muka Pembedahan / Perubatan 1 Lapisan (Gelung Telinga)
Borong: RM5.00 Sekotak
Runcit: RM7.00 Sekotak
2. Topeng Muka Pembedahan / Perubatan 2 Lapisan (Gelung Telinga)
Borong: RM 8.00 Sekotak
Runcit: Rm 10.00 Sekotak / RM 0.20 Seunit
3. Topeng Muka Pembedahan / Perubatan 3 Lapisan (Gelung Telinga / Gelung Kepala)
Borong: RM 25.00 Sekotak
Runcit: RM 0.80 Seunit
4. Topeng Muka Pembedahan / Perubatan 3 Lapisan (Ikatan Pada Kepala)
Borong: RM 30.00 Sekotak
Runcit: RM 0.80 Seunit
5. Topeng Muka Pembedahan / Perubatan N95
Borong: RM 100.00 Sekotak
Runcit: RM 6.00 Seunit

Cara Membuat Aduan Terhadap Pihak Yanh Menaikkan Harga Topeng Muka Secara Tidak Munasabah
KPDNHEP akan membuat pemantauan berterusan dengan menjalankan pemeriksaan di seluruh negara dan mengambil tindakan tegas terhadap mana-mana pihak yang menaikkan harga topeng muka secara tidak munasabah berdasarkan Akta Kawalan Harga dan Antipencatutan 2011.
Foto Kredit: KPDNHEP

Para pengguna juga boleh menyumbang kepada usaha ini dengan melaporkan kepada Kementerian melalui mana-mana 9 saluran aduan termasuk WhatsApp di 019-2794317 sekiranya mendapati mana-mana pihak yang menjual topeng muka melebihi harga kawalan.

Pihak Kementerian memohon kerjasama dan perhatian pihak yang terlibat dalam pembekalan dan penjualan topeng muka agar membuat urus niaga secara berhemah dan mematuhi peruntukan harga maksimum topeng muka yang telah ditetapkan oleh Kerajaan.


Harga Ubat Mungkin Naik, Kos Bekalan Meningkat- KJ

Baru-baru ini, Menteri Kesihatan, Khairy Jamaluddin Abu Bakar menjelaskan harga ubat berkemungkinan akan meningkat kerana kenaikan kos bekalan dan kos bahan mentah untuk menghasilkan ubat. Ini kerana situasi ini sedang berlaku di peringkat antarabangsa dan berkemungkinan akan berlaku di negara ini.
Baca juga: Menteri Kesihatan Saran Individu Usia 50-59 Tahun Ambil Dos Penggalak Kedua

HARGA UBAT MUNGKIN NAIK, KOS BEKALAN MENINGKAT

Selain itu, antara faktor lain menentukan harga ubat adalah berkaitan paten dan masalah tersebut sedang ditangani oleh KKM. Tambah beliau juga, keadaan tersebut menyebabkan tiada ubat generik dapat dihasilkan dan akhirnya harga ubat berkenaan kekal tinggi, lapor Kosmo.

Bagi menangani masalah ini, KKM sedang memperincikan pelaksanaan kawalan harga ubat melalui mekanisme ketelusan harga ubat yang kini dalam penyediaan untuk kelulusan jemaah menteri.

“Saya mahu bawa satu dasar syarikat farmaseutikal mesti bentang kepada kerajaan apakah harga yang dijual atau harga dikenakan untuk ubat-ubat mereka.
“Kawalan harga pilihan terakhir kerana kerajaan tidak suka campur tangan dalam pasaran, tetapi jika perlu kita pernah lakukan sebagai contoh vaksin Covid-19,” jelasnya.
Sumber: Kosmo